recursal/SuperWikiNEXT-32B huggingface dataset:
**東京事變**（日文：東京事変，英文：Tokyo Incidents／Incidents Tokyo）係日本一個好出名嘅樂隊，依家嘅成員有椎名林檎（主唱）、浮雲（彈結他）、龜田誠治（彈貝斯）、刄田綴色（打鼓）同埋伊澤一葉（彈鋼琴兼結他）。樂團響2003年成立，2012年解散，但響2020年復出。

歷史
--

東京事變響2003年成立，當時嘅成員有椎名林檎（主唱）、龜田誠治（彈貝斯）、晝海幹音（彈結他）、刄田綴色（打鼓）同埋H是都M（彈鋼琴兼結他）。但係由於H是都M冇辦法同一時間響「PE'Z」同「東京事變」兩個樂隊之間，所以佢響2004年退出東京事變，臨走之前，佢介紹咗伊澤一葉過嚟頂佢個位。但響嗰陣時，彈結他嘅晝海幹音突然退出。好彩椎名林檎搵到同佢之前同佢合作過嘅浮雲加入東京事變。所以，爾個時期嘅東京事變就畀人叫做「第二期東京事變」。

東京事變響2012年突然之間解散。但響2020年1月1號（即係八年之後）宣佈復出，推出新歌《選ばれざる國民》，重計劃搞巡演。

攷
-

1. ↑  〈News - 東京事変 - UNIVERSAL MUSIC JAPAN〉. 《東京事変》 (日文). 喺2020-06-05搵到.
2. ↑  〈Gold Typhoon 金牌大風〉. *web.archive.org*. 2012-01-13. 歸檔時間2012-01-13. 喺2020-06-05搵到.`{{cite web}}`: CS1 maint: bot: original URL status unknown (link)
3. ↑  〈閏え！２Ｏ２Ｏ 東京事変▶再生〉. 《東京事変》 (日文). 2020-01-01. 喺2020-06-05搵到.
搵緊第二樣意思嘅話，請睇〈**東京 (搞清楚)**〉。
東京嘅位置
東京
**東京**（日文：東京／とうきょう*Tōkyō*）亦都叫東京都，係日本嘅首都。東京係位於關東平原南部，對住東京灣嘅大都會。

歷史
--

以前東京叫**江戶**（Edo），15世紀已經建城。喺1868年明治天皇時期，日本遷都，由京都東遷德川幕府大本營江戶，江戶從此改名東京。

東京係日本嘅政治、經濟、文化、交通等各方面嘅中心。喺明治維新之後，吸引大量人搬到東京，都會範圍越來越闊，樓宇同其他城市相連。

地理
--

東京都總面積有2193平方公里，包括23個特別區，26個市，5個町和8個村，同周圍嘅千葉縣、神奈川縣、埼玉縣三個縣構成「首都圈」。東京都目前大概有1403萬人口（相當於全日本嘅1/10），成個東京都會區（包括橫濱等週邊都市）總人口有成3727萬，係全球最大嘅都會區。

每日有幾百萬人由首都圈外圍地區去東京返工，令東京嘅市中心好繁盛，新宿、丸之內、日本橋等辦公大樓林立嘅區域聚集咗唔少上班族；到咗夜晚，新宿繼續人頭湧湧，其他人潮就轉咗去銀座、澀谷、六本木、台場等休閒娛樂場所林立嘅區域。

經濟
--

東京呢個國際大都市，係亞洲地區金融、貿易等交流活動嘅中心，亦係亞洲流行文化嘅中心。東京每年都吸引好多人去旅行。

景點
--

* 秋葉原
* 新宿
* 銀座
* 東京迪士尼樂園

睇埋
--

* 東京都

拎
-

|  |  |
| --- | --- |
|  | 維基同享有多媒體嘅嘢：**Tokyo** |

* Official Tokyo Metropolitan Government homepage
* Tokyo Guide with interactive map, itinerary & pictures.
* Tokyo Japan Travel Guide and Photos

|  |  |
| --- | --- |
| 權威控制 | 
* WorldCat
* VIAF: 134092569
* LCCN: n79034998
* GND: 4078337-6
* NKC: ge131089

 |


|  |  |
| --- | --- |
| Stub icon | 呢篇日本地理文係楔位文。歡迎幫維基百科擴寫佢。睇 • 論 • 改 • 歷 |
喺代數學裡面，一個環嘅**相反環**係另一個環，佢有同樣嘅元素同埋加法，但係個乘法係調轉次序嚟做嘅。講清楚啲，一個環{\displaystyle (R,+,\cdot )}嘅相反環就係{\displaystyle (R,+,\*)}，個乘法嘅定義係{\displaystyle a\*b=b\cdot a}。{\displaystyle R}嘅相反環通常會寫做{\displaystyle R^{op}}，其中「op」係「opposite」嘅意思。相反環可以用嚟講雙模（bimodule），並且好容易將模嘅性質推廣去雙模，因為一個*R-S*-雙模正正就係一個{\displaystyle R\otimes \_{\mathbb {Z} }S^{op}}模。相反環亦都可以用嚟講清楚「左模」（left module）同「右模」（right module）嘅定義。

么半羣、羣、環同代數都可以睇做某種單物件範疇，而相反範疇就推廣咗相反羣、相反環等等嘅概念。

例子
--

### 兩個生成元嘅自由代數

場{\displaystyle k}上面嘅雙生成元自由代數{\displaystyle k\left\langle x,y\right\rangle }上面嘅乘法係用字串連接嚟定義嘅，例如：

{\displaystyle (x+y)(2x+1)=2x^{2}+x+2yx+y}
噉佢嘅相反代數嘅乘法就係噉樣：
{\displaystyle {\begin{aligned}(x+y)\*(2x+1)&=(2x+1)(x+y)\\&=2x^{2}+2xy+x+y\end{aligned}}}
兩者係有唔同嘅。

### 四元數代數

場{\displaystyle k}上面嘅四元數代數（quaternion algebra）{\displaystyle H(a,b)}係一個除代數，有三個生成元{\displaystyle i,j,k}同埋三個關係

{\displaystyle i^{2}=a}, {\displaystyle j^{2}=b}, 同 {\displaystyle k=ij=-ji}
所有{\displaystyle H(a,b)}入面嘅元素{\displaystyle x}都可以寫做

{\displaystyle x=x\_{0}+x\_{i}i+x\_{j}j+x\_{k}k}
如果用 {\displaystyle \cdot } 嚟表示{\displaystyle H(a,b)}入面嘅乘法嘅話，個乘數表就係

| {\displaystyle \cdot } | {\displaystyle i} | {\displaystyle j} | {\displaystyle k} |
| --- | --- | --- | --- |
| {\displaystyle i} | {\displaystyle a} | {\displaystyle k} | {\displaystyle aj} |
| {\displaystyle j} | {\displaystyle -k} | {\displaystyle b} | {\displaystyle -bi} |
| {\displaystyle k} | {\displaystyle -aj} | {\displaystyle bi} | {\displaystyle -ab} |

噉佢嘅相反代數{\displaystyle H(a,b)^{op}}嘅乘數表就係

| {\displaystyle \*} | {\displaystyle i} | {\displaystyle j} | {\displaystyle k} |
| --- | --- | --- | --- |
| {\displaystyle i} | {\displaystyle a} | {\displaystyle -k} | {\displaystyle -aj} |
| {\displaystyle j} | {\displaystyle k} | {\displaystyle b} | {\displaystyle bi} |
| {\displaystyle k} | {\displaystyle aj} | {\displaystyle -bi} | {\displaystyle -ab} |

### 交換環

一個交換環係同佢嘅相反環同構嘅，因為對任何兩個元素{\displaystyle x}同{\displaystyle y}，都有{\displaystyle x\cdot y=y\cdot x=x\*y}。

性質
--

* 兩個環{\displaystyle R\_{1},R\_{2}}同構若且唯若佢哋分別嘅相反環同構。
* 一個環嘅相反環嘅相反環係返佢自己。
* 一個環同佢嘅相反環係反同構嘅。
* 一個環係交換環若且唯若佢嘅乘法同反乘法係一樣嘅。
* 一個環嘅左理想正正就係相反環嘅右理想。
* 除環嘅相反環都係除環。
* 一個環上面嘅左模就係相反環上面嘅右模，反之亦然。

參考
--

1. ↑  Berrick & Keating (2000), p. 19
2. 1 2  Bourbaki 1989, p. 101. harv error: no target: CITEREFBourbaki1989 (help)
3. ↑  Milne. *Class Field Theory*. p. 120.
4. ↑  Bourbaki 1989, p. 103. harv error: no target: CITEREFBourbaki1989 (help)
5. ↑  Bourbaki 1989, p. 114. harv error: no target: CITEREFBourbaki1989 (help)
6. ↑  Bourbaki 1989, p. 192. harv error: no target: CITEREFBourbaki1989 (help)

書
-

* Berrick, A. J.; Keating, M. E. (2000). *An Introduction to Rings and Modules With K-theory in View*. Cambridge studies in advanced mathematics.第65卷. Cambridge University Press. ISBN 978-0-521-63274-4.
* Nicolas, Bourbaki (1989). *Algebra I*. Berlin: Springer-Verlag. ISBN 978-3-540-64243-5. OCLC 18588156.

睇埋
--

* 相反羣
* 相反範疇
線性代數裏頭對於兩個*n* × *n*矩陣{\displaystyle \mathbf {A} }同{\displaystyle \mathbf {B} }，存在有一*n* × *n*可逆矩陣{\displaystyle \mathbf {P} }令到{\displaystyle \mathbf {B} =\mathbf {P} ^{-1}\mathbf {A} \mathbf {P} }嘅話，噉A同B互相爲相似矩陣。

呢種{\displaystyle \mathbf {A} \mapsto \mathbf {P} ^{-1}\mathbf {A} \mathbf {P} }變換叫做矩陣{\displaystyle \mathbf {A} }嘅**相似轉換**，又叫**共軛**。喺一般線性羣，相似性同共軛類相同，啲相似矩陣都得叫做共軛；但喺佢一給定子羣H當中，共軛嘅概念可能相較於相似性會有多啲限制，因為要求個{\displaystyle \mathbf {P} }要喺子羣H之中揀。

從線性變換代表嘅意義嚟講，{\displaystyle \mathbf {A} \mathbf {x} }代表喺一個坐標系內對{\displaystyle \mathbf {x} } 做{\displaystyle \mathbf {A} }變換；而{\displaystyle \mathbf {P} ^{-1}\mathbf {A} \mathbf {P} \mathbf {x} }就相當於{\displaystyle \mathbf {A} }戥{\displaystyle \mathbf {x} }唔係一個體系（坐標基）當中描述嘅，攞{\displaystyle \mathbf {P} }做唨噉嘅變換之後可以好似{\displaystyle \mathbf {A} \mathbf {x} }噉喺一個體系內攞{\displaystyle \mathbf {A} }嚟幫{\displaystyle \mathbf {x} }做變換。{\displaystyle \mathbf {P} \mathbf {x} }代表轉原有嘅坐標基去第個基度、嚟令到啲{\displaystyle \mathbf {x} }可以啱返個應有嘅向量畀{\displaystyle \mathbf {A} }處理；經過{\displaystyle \mathbf {A} }處理之後再攞{\displaystyle \mathbf {P} ^{-1}}轉返原來個基度。攞語言嚟比喻就係幫客家人暢錢，聽到客家話「gim1」（{\displaystyle \mathbf {x} }）即按照「對應規律」（{\displaystyle \mathbf {P} }，呢度只涉及「i>a，2>4」）理解成粵語「gam1」（金），「暢」（{\displaystyle \mathbf {A} }）成銀之後再將「ngan4」逆轉（{\displaystyle \mathbf {P} ^{-1}}）返客家話「ngin2」噉。從客家人嘅角度嚟睇，「gim1」到「ngin2」（即{\displaystyle \mathbf {B} =\mathbf {P} ^{-1}\mathbf {A} \mathbf {P} }）即係粵語嘅暢錢（{\displaystyle \mathbf {A} }），只不過可能唔似粵語叫做「暢」啫。當中需要改變嘅係自己理解同埋生成啲語音信號嘅方式（{\displaystyle \mathbf {P} }，{\displaystyle \mathbf {P} ^{-1}}），即改變自己個「基底」嚟啱返啲人客；一唔係就會錯解啲「gim1」音成「兼」。
**黃成智**（**Nelson Wong Sing-chi**，1957年10月11號—），外號「中間超人」，係香港註冊社會工作者，香港立法會前議員，北區區議會前議員，新思維前成員，民主黨前成員，佢細佬係中華基督教會香港區會教育事工部主席黃成榮。

生平
--

黃成智1979年開始做社工，做咗約莫20年。2007年佢因為「一時大意」無再續期社工身份嘅註冊，而又喺2008年香港立法會選舉以「社會工作者」嘅名義參選，2009年畀人踢爆。

2015年7月，黃成智因為支持政改有條件噉「袋住先」，唔跟民主黨立場，被開除黨籍。

離開民主黨後，黃成智遭遇多次選舉失利。佢喺2016年香港立法會選舉社會福利界功能界別以全港功能界別最低得票率（4.94%）落選；喺2018年香港立法會補選因為得票率得1.5%而被沒收選舉按金；喺2019年香港區議會選舉只得117票（2.27%），成為彩園選區得票最低嘅候選人，再被沒收選舉按金。

2021年立法會選舉，由於民選議席比例進一步減少再加埋國安審查，泛民主派對選舉反應冷淡，而黃成智就出戰新界東北選區。佢尋求大埔區同埋沙田區泛民主派區議員支持，不過大埔區嗰6名議員都請佢食檸檬，其中區鎮濠（區鎮樺細佬）批評佢離開民主黨後成日轉立場，同自己理念唔同。不過，佢堅稱自己係泛民主派，以「點五步，民主路」作為競選口號，但呢句競選口號就畀修憲派前立法會議員鄭松泰揶揄。結果佢都係選唔到。

參考
--

1. ↑  〈民主黨開除黃成智黨藉〉. 《新傳網》 (繁體中文). 2015年7月16號.
2. ↑  〈【立會選戰】黃成智邀大埔民主派做樁腳 遭一致拒絕 稱「預咗」 | 獨媒報導〉. 《獨立媒體》. 2021-11-26. 喺2021-11-27搵到.

出面網頁
----

|  |  |
| --- | --- |
|  | 維基同享有多媒體嘅嘢：**黃成智** |

* 黃成智喺Freebase嘅資料 改維基數據
* 〈香港特別行政區立法會 - 議員資料庫〉 (繁體中文). 香港特別行政區立法會.
* 香港網絡大典：黃成智

| * 睇
* 傾
* 改
**香港特別行政區第四屆立法會**議員（2008年至2012年） |
| --- |
| 第3屆 ←第4屆香港立法會選舉/補選 → 第5屆 |
| 主席 | 曾鈺成（香港島） |  |
| 地方選區 | 

|  |  |
| --- | --- |
| 香港島 | 何秀蘭 · 甘乃威 · 陳淑莊 · 余若薇 · 葉劉淑儀 |
| 九龍東 | 李華明 · 陳鑑林 · 黃國健 · 梁家傑 |
| 九龍西 | 李慧琼 · 梁美芬 · 黃毓民 · 涂謹申 · 馮檢基 |
| 新界東 | 陳克勤 · 劉江華 · 劉慧卿 · 鄭家富 · 湯家驊 · 梁國雄 · 黃成智 |
| 新界西 | 何俊仁 · 李卓人 · 王國興 · 梁耀忠 · 譚耀宗 · 陳偉業 · 李永達 ·  張學明 |

 |
| 功能界別 | 石禮謙 · 李國寶 · 李鳳英 · 林大輝 · 梁君彥 · 黃宜弘 · 葉偉明 · 潘佩璆 · 劉皇發 · 黃定光 · 詹培忠 · 霍震霆 ·  方剛 · 張宇人 · 黃容根 · 陳健波 · 劉健儀 · 張文光 · 吳靄儀 · 陳茂波 · 梁家騮 · 李國麟 · 何鍾泰 · 劉秀成 · 張國柱 · 謝偉俊 · 林健鋒 · 梁劉柔芬 · 譚偉豪 · 葉國謙 |

Template:香港特別行政區第二屆立法會議員
**第7屆俄羅斯下議院選舉**響2016年9月18號舉行。

結果由總統普京所屬嘅執政統一俄羅斯黨贏出，攞到超過四分三議席，比上屆多咗一百席。雖然投票率唔夠五成，但克里姆林宮話選舉結果反映民眾對普京有信心。

過程
--

9月13號，俄羅斯總統普京同總理梅德韋傑夫，一齊去咗大諾夫哥德，同當地民眾交流。兩個人跟住當地漁夫，搭漁船到伊爾門湖去捉魚。但係佢哋冇幫手捉魚，只係企響隔離睇漁夫收網，普京睇嚟對捉返嚟嘅魚好開心。返翻岸邊之後，兩個人同民眾圍住營火，飲啱啱新鮮煮好嘅魚湯。普京讚當地風光好靚，又應承會支持當地漁業，去幫漁民解決問題。兩個人呢次去大諾夫哥德，係為執政統一俄羅斯黨，響即將舉行嘅俄羅斯下議院國家杜馬選舉拉票造勢。

結果
--

俄羅斯中央選舉委員會公布，執政統一俄羅斯黨響下議院國家杜馬選舉入面攞到五成四選票，響四百五十席入面攞到三百四十三席，同原先嘅二百三十八席增加超過一百席，維持最大黨嘅地位，可以繼續掌控住下議院。排第二嘅共產黨攞到議席比上屆少咗超過一半，只有四十二席，自由民主黨就有三十九席。

分析
--

統一俄羅斯黨響今次選舉攞到壓倒性贏出，能夠自行響國會通過修憲，而且其餘攞到議席嘅政黨都傾向支持政府。今次選舉結果將有利政府施政、鞏固普京權力同佢兩年之後競逐連任嘅勝算。至於反對派政黨冇一個能夠躋身到下議院，佢哋話投票率低不利選情。今屆投票率只有四成八，比上屆跌咗差唔多十二個百分點。領導統一俄羅斯黨嘅總理梅德韋傑夫同總統普京響點票結束之前就率先宣布贏出。普京話儘管經濟唔掂，社會重有好多未解決嘅問題，但統一俄羅斯黨響選舉入面攞到非常好嘅成績，反映民眾重相信政府。

拗
-

投票期間，俄羅斯獨立選舉監察組織收到超過二千宗有關違反選舉規則嘅投訴。響俄羅斯南部，有安裝響票站嘅鏡頭影到票站職員將多張紙揼入票箱。響北高加索地區亦有記者影到類似情況。有民眾連續將幾張紙揼入票箱，重有票站傳出有人不停投票。中央選舉委員會話，部分票站結果可能會被取消，會盡快做進一步調查。

攷
-

1. 1 2  （繁體中文）普京為杜馬選舉落區造勢，now新聞，2016年9月13號。
2. 1 2 3 4  （繁體中文）俄下議院選舉結果有利普京競逐連任，now新聞，2016年9月19號。

| * 睇
* 傾
* 改
俄羅斯 俄羅斯選舉 |
| --- |
| 總統選舉 | 
* 第1屆（1991年）
* 第2屆（1996年）
* 第3屆（2000年）
* 第4屆（2004年）
* 第5屆（2008年）
* 第6屆（2012年）
* 第7屆（2018年）
* 第8屆（2024年）

 |
| 下議院選舉 | 
* 第1屆（1993年）
* 第2屆（1995年）
* 第3屆（1999年）
* 第4屆（2003年）
* 第5屆（2007年）
* 第6屆（2011年）
* 第7屆（2016年）

 |
後花園天皇
**後花園天皇**（日文：後花園天皇／ごはなぞのてんのう Go-hanazono Tennō；1419年7月10號—1471年1月18號）係日本第一百零二位天皇，原名**彥仁**（日文：彦仁／ひこひと *Hikohito*），又叫**伏見宮彥仁親王**，響1428年9月7號至1464年8月21號在位。

佢係伏見宮貞成親王大仔，阿媽係庭田幸子。太爺係持明院統第三代天皇崇光天皇。

經歷
--

佢本身係伏見宮貞成親王大仔，後嚟因為稱光天皇早死，而大覺寺統嗰邊重響到搞搞震，所以後小松天皇急住要接班人。臨急之下，後小松天皇搵到咗佢做接班人。佢重做埋後小松天皇契仔。

之後廿年入面，後小松天皇一直響到做上皇，實施院政。後嚟上皇幹仁死咗，佢正式親政。但係響佢執政嘅時代入面，唔單止有土一揆同埋嘉吉之亂，大覺寺統嗰邊又響到搞搞震，大臣足利義政淨係顧住玩唔理朝廷，所以當時嘅政局一啲都唔穩定。

響1464年，佢讓位畀皇太子成仁親王，而自己就做上皇，係**上皇彥仁**。響1471年佢死咗，終年五十一歲，死後葬響後山國陵。

用過嘅年號
-----

* 正長
* 永享
* 嘉吉
* 文安
* 寶德
* 享德
* 康正
* 長祿
* 寶正

仔女
--

* 長皇女 觀心女王（1434年至1490年）
* 長皇子 皇太子成仁親王（即係後土御門天皇，1441年至1500年）
* 次皇女 真乘寺宮（？至1482年）
* 三皇女 照嚴女王（？至1464年）
**第8屆嘉義市市長選舉**響2009年12月5號舉行。

背景
--

嘉義市選委會指出，年底縣市長、鄉鎮市長及縣市議員選舉，響24號公告候選人名單、25號到12月4號搞公營政見發表會、12月5號投票同開票。

候選人
---

### 冧巴抽籤

11月11號，嘉義市長候選人舉行選舉冧巴抽籤，抽籤結果係中國國民黨黃敏惠1號、無黨籍林聖芬2號、民主進步黨涂醒哲3號。候選人響抽完冧巴之後都高聲嗌口號，黃敏惠嗌出「一馬當先、嘉義優先」，涂醒哲就嗌「嘉義換新3、市政一路發」。林聖芬冇到場，由工作人員代抽。

黃敏惠話，「一馬當先、嘉義優先」，嘉義市建設睇得到，第一任四年任期嘉義市大進步，未來四年就係大建設，嘉義市未來將會脫胎換骨，相信選民正確嘅選擇。

涂醒哲就話，黃敏惠四年前嘅政見有好多都做唔到，「增加就業機會變成失業率飆升」；「發展區域共榮計畫，但係盲反對雲嘉嘉合併」；「重視文化古蹟保存，但係就任得古蹟荒廢」之類，希望選民睇清楚，選舉民進黨推出來參選人，嘉義市未來先有希望。

攷
-

1. 1 2 3 4 5  （繁體中文）嘉義市長選舉號次抽籤 支持者展聲勢，中央社，2009年11月11號。

| * 睇
* 傾
* 改
嘉義市 嘉義市選舉 |
| --- |
| 市長選舉 | 
* 第1屆（1982年）
* 第2屆（1985年）
* 第3屆（1989年）
* 第4屆（1993年）
* 第5屆（1997年）
* 第6屆（2001年）
* 第7屆（2005年）
* 第8屆（2009年）
* 第9屆（2014年）
* 第10屆（2018年）

 |
**東亞銀行倒閉謠言**喺2008年9月22號傳出，當時有人透過手機短訊同埋討論區留言等方式，聲稱「東亞銀行出現財政問題，可能會倒閉」，又呼籲東亞銀行嘅客戶通知其他人去東亞銀行提款，事件導致多間東亞銀行分行出現擠提情況，最後需由銀行負責人、金融管理局、財政司司長曾俊華同埋特首曾蔭權澄清 ，事件先得到解決。

事件經過
----

2008年9月22號開始，有人開始製造虛假消息，以手機短訊訛傳東亞銀行因為喺雷曼債券同埋AIG入面投資失利出現財政困難，會被香港政府接管。

同日下午，東亞銀行副行政總裁澄清無財政出現困難，銀行財政建全，批評造謠者破壞香港金融體系穩定。雖然大批市民提款，但銀行表示唔設提款上限。銀行主席李國寶就造謠者有意針對東亞銀行，可能想借機炒賣股份有關。他表明會增持股份。財政司司長曾俊華就警告，惡性散播謠言是刑事罪行。當時出任金融管理局總裁嘅任志剛就表示，希望市民理智，因為香港有存款保障制度，市民唔使擔心。

去到9月26號，就連新加坡分行都有出現擠提情況。新加坡金融管理局也發表聲明，呼籲民眾唔好聽信謠言。

花旗引述東亞銀行管理層指出，三天擠提期間，共流失5%存款，即係150億現金。之後，部分存款流回，但仍有60億元淨流出。

外部連結
----

* 2008年9月24日東亞銀行擠提事件－YoutubeWayback Machine嘅版面存檔備份
* 東亞銀行人龍@200809241545香港西環－YoutubeWayback Machine嘅版面存檔備份

參考
--

1. ↑  〈東亞"擠提"事件幸得及早解決－五色專欄－按揭攻略－明報置業網〉. 原著喺2016-03-05歸檔. 喺2021-01-22搵到.
2. ↑  〈2008年9月24日東亞銀行擠提事件－Youtube〉. 原先內容歸檔喺2016-04-09. 喺2010-02-25搵到.
3. ↑  台灣英文新聞 (2008-09-26). 〈謠傳倒閉 香港東亞銀行新加坡分行擠兌 | 台灣英文新聞 | 2008-09-26 00:00:00〉. 《台灣英文新聞》. 原著喺2022-06-05歸檔. 喺2022-06-05搵到.
4. ↑  〈謠言打擊 東亞擠提流失60億元〉. 2008-10-24. 原著喺2016-05-31歸檔. 喺2016-04-30搵到.
搵緊佢另一同名植物嘅話，請睇〈**長芒杜英**〉。

| How to read a taxoboxHow to read a taxobox**尖葉杜英** |
| --- |
| 喺廣州中山紀念堂北門附近種嘅尖葉杜英喺廣州中山紀念堂北門附近種嘅尖葉杜英 |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 酢漿草目 Oxalidales |
|
|
|
|
|
|
|
|
| 科 | 杜英科 Elaeocarpaceae |
|
|
|
|
|
| 屬 | 杜英屬 Elaeocarpus |
|
|
|
|
|
|
|
| 種 | **尖葉杜英 *E. apiculatus*** |
|

 |
|
| 二元學名 |
| ***Elaeocarpus apiculatus***Mast. |
|
|
|
|
|
|
|
|
|
|
|
|
|
|
|

**尖葉杜英**（粵拼：zim1 jip6 dou6 jing1；學名：*Elaeocarpus apiculatus*）係杜英科杜英屬嘅一樖四季常綠喬木。原產地喺中國華南同馬來西亞嗰邊，呢種樹木喺中國內地嘅海南同雲南、廣東中部同南邊地區先至見到。

形態
--

呢樖嘢生到好似座塔噉嘅樣嘅樹，而成年樹木嗰陣，佢嘅板根都好巴閉吓。樹木高度一般去到30米，胸高直徑去到2m。樹皮一般係灰色；而花期方面，一般喺4——5月開花，佢啲花都幾白淨同幾香吓。呢樖樹鍾意生喺有光嘅半蔭樹林入面。

出面網頁
----

* 尖葉杜英 澳門生物資料庫
* 尖叶杜英 林科院
* 尖叶杜英 華南農業大學
* 尖葉杜英 中文百科在線
* 尖叶杜英 亿木网
搞清楚 呢篇嘢講嘅係芒果嘅樹種。
* 想搵一種食用材料，請睇「**芒果**」。
* 想搵第啲嘢，請睇「**芒果 (搞清楚)**」。

| How to read a taxoboxHow to read a taxobox**芒果** |
| --- |
| 喺芒果樹上面出嚟嘅芒果（未熟嗰時）喺芒果樹上面出嚟嘅芒果（未熟嗰時） |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 漆樹科 Anacardiaceae |
|
|
|
|
|
| 屬 | 芒果屬 *Mangifera* |
|
|
|
|
|
|
|
| 種 | **芒果** *M. indica* |
|

 |
|
| 二元學名 |
| ***Mangifera indica***L. |
|
|
|
|
|
|
|
|
|
|
|
|
|
|
|

**芒果**（粵拼：mong4\*1 gwo2；學名：*Mangifera indica*）；重可以寫成**杧果**（同「芒果」兩個字同音）；俗名係**扁桃果**（bin2 tou4 go2）；第個名係**綠化杧**（luk6 faa3 mong1）、**望果**（mong6 gwo2）、**蜜望**（mat6 mong6）；佢係漆樹科芒果屬嘅一種常綠喬木兼生果。原產地喺印度同馬來西亞等中南半島地區、孟加拉，而家喺熱帶同亞熱帶地區入面就成日見到佢。呢樖嘢既成日有「熱帶果王」嘅名同時，又係一樖鄉土樹種。

敘述
--

喺樹上未熟嘅芒果
喺生嗮花嗰時嘅芒果樹
芒果嘅花
大部分嘅芒果樹一般喺35～40 m（115～131 ft）咁高，而且重有10 m（33 ft）到嘅圓冠響度。呢啲樹都係長生植物。喺6 m（20 ft）深嘅泥嗰度重有直根嘅分佈。另外，呢樖嘢嘅根系好大，而且啲樹重喺幾呎深嘅泥度識傳輸啲穩定嘅根落去嘅。而啲葉喺常綠，細兼有交叉式生，有15～35 cm（5.9～13.8 in）長，喺啱啱生嗰時係粉橙色。而啲花係圓錐花序，長度有10～40 cm（3.9～15.7 in）到，每隻花都有5嚿5～10 mm（0.20～0.39 in）長嘅花瓣響度，而且啲花生到好似啲鐘蘭啲花噉。而佢嘅果一般喺夏天出嚟，大概有400個品種到，而且都係一吓出兩隻嘅芒果一般喺出咗果之後3——6個月先至熟。

而佢啲生果品種有唔同嘅曬士同顏色，有綠、黃、橙、紅嘅品種。個樣係有啲相橢圓形，喺果肉啲表面係冇咁易分開嘅，而且佢啲果肉又靚又甜。佢嘅果入面重有好多粒好細嘅核響度，長度大概4～7 mm（0.16～0.28 in）到，而闊度大概1～2 mm（0.039～0.079 in）到。雖然話係街市入面買嘅芒果入面啲核係重未發芽嘅，但係佢有好勁抽嘅植物生長性，而且都好頑強吓，不過佢遇到超乾燥或超凍嘅天氣就冇得生喇。

形態
--

* 高度：10——20m
* 樹皮：灰啡色兼冇毛
* 葉：好似啲牛皮噉嘅質量，一般生喺枝頂。
* 花：細兼淡黃色
* 果：生嗰陣係綠色，熟咗嗰陣係黃色。
* 生長嘅速度：好快

用途
--

佢冇乜點要求種植嘅條件，成日用嚟搞道路嘅綠化同庭院嘅造景植物。

### 藥用價值

芒果唔單止可以用嚟做水果，亦至可以用嚟做藥。因為佢嘅果肉有好豐富嘅維他命A、C同D、醣類、繕食纖維、葉酸、鈣、磷、鐵、鉀、鎂等微量元素。可以抑制腦細胞死亡，如估食凍咗嘅芒果重可以降低神經壓力。喺中醫角度嚟講，佢有清熱、防嘔、解渴同埋除暈浪等功效。但係有急性或慢性腎炎嘅病人千祈冇食。

* 樹皮：醫內出血、痢疾同喉嚨痛。
* 葉：校返啲齒齦同防止瘌嚫。

有關嘅書
----

* 芒果的药用价值
* 馮明珠，1994，《知道了：硃批奏摺展》，國立故宮博物院出版。
* 《臺灣蔬果實用百科第三輯》，薛聰賢 著，薛聰賢出版社，2003年

出面網頁
----

|  |  |
| --- | --- |
|  | 維基同享有多媒體嘅嘢：**Mango** |

* 中研院資源網內關於檬果、芒果的介紹
* 杧果 Mangguo 藥用植物圖像資料庫 (香港浸會大學中醫藥學院) （繁體中文）（英文）



1. ↑  "Mango (Mangifera indica) varieties". *toptropicals.com*. 喺2 January 2014搵到.
2. ↑  Marcos-Filho, Julio. "Physiology of Recalcitrant Seeds" (PDF). Ohio State University. 喺December 3, 2014搵到.
呢個係由一個羣打去佢嘅相反羣嘅自然變換。<g1, g2>即係兩個羣元素嘅有序對，\* 即係群運算。
喺羣論入面，**相反羣**嘅概念可以幫我哋由一個羣整另一個羣出嚟，可以將左羣作用同右羣作用兩個概念對調。

么半羣、羣、環同代數都可以當做得一個物件嘅範疇，相反範疇呢個概念推廣嗮相反羣、相反環等等嘅概念。

定義
--

設{\displaystyle (G,\*)}係一個羣，{\displaystyle G}嘅相反羣同{\displaystyle (G^{op},\*')}嚟表示，佢底下個集同{\displaystyle G}嘅一樣，羣運算就用呢條式嚟定義：{\displaystyle g\_{1}\*'g\_{2}=g\_{2}\*g\_{1}}。

如果{\displaystyle G}係交換嘅話，佢同相反羣{\displaystyle G^{op}}係一樣嘅，另外，所有羣（唔一定交換）都自然地同佢嘅相反羣同構：{\displaystyle \varphi :G\to G^{op}}，{\displaystyle \varphi (x)=x^{-1}}就係自然嘅同構。一般嚟講，任何嘅反同構{\displaystyle \psi :G\to G}都誘導一個同構{\displaystyle \psi ':G\to G^{op}}，透過呢條式{\displaystyle \psi '(g)=\psi (g)}，因為：

{\displaystyle \psi '(g\*h)=\psi (g\*h)=\psi (h)\*\psi (g)=\psi (g){\mathbin {\ast '}}\psi (h)=\psi '(g){\mathbin {\ast '}}\psi '(h).}

羣作用
---

設{\displaystyle X}係某個範疇入面嘅一個物件，同埋{\displaystyle \rho :G\to \operatorname {Aut} (X)}係一個右作用，噉{\displaystyle \rho ^{op}:G^{op}\to \operatorname {Aut} (X)}就係一個左作用，個定義係{\displaystyle \rho ^{op}(g)x=x\rho (g)}，或者簡單啲，{\displaystyle g^{op}x=xg}。

睇埋
--

* 相反環
* 相反範疇

拎
-

*
**陳冠明**（粵拼：can4 gun3 ming4；簡化字：**陈冠明**；1956年10月18號—2017年10月18號）係中國一位奧運發燒友，江蘇徐州銅山縣人。佢試過從2001年11月18號到2008年7月11號之間，一個人踹單車行嗮中國80%以上嘅省份而出名。2017年10月18號喺阿根廷踹車出車禍過身。

生平
--

陳冠明喺1956年10月18號喺江蘇徐州銅山縣張陳鄉二陳村出世，細個時好鍾意做體育運動，尤其係馬拉松同踹單車比較多。喺屋企嗰時成日朝早4點鐘起身跑成廿幾公里路。正因為噉而開始決定踹三輪車行勻成個中國大陸。 2001年7月13號北京申辦2008奧運成功之後，佢即刻去買咗抽炮仗來燒，重厝錢開始買三輪車做搭客仔生意足足四個月，直到2001年11月18號開始一人踹單車環遊世界，目的係宣傳「和平」同埋「環保」。雖然出發嗰日俾好多屋企人反對陳冠明嘅所為，但一樣冇阻住佢嘅內心，試過從徐州開始，先後踹單車去咗南京、上海、浙江、江西、廣西、雲南、廣東、香港、澳門等地，期間亦經過中緬邊界、三峽、長白山、布達拉宮、舟曲縣、及壺口瀑布等地，去到2008年8月就快舉辦奧運嗰時到達開幕式主辦地北京國家體育場之後，佢總共行咗將近65500公里嘅路，第一個人踹單車行勻嗮中國而一夜成名。

雖然2008年奧運結束之後返到徐州住過下，但第二年又繼續出發，先後經過浙江杭州、福建廈門，2010年亦睇過世界博覽會，同年7月1號去到近南友高速公路西南邊出入口嘅友誼關出境到越南。出境之後亦先後去過胡志明市、柬埔寨金邊、泰國、緬甸、馬來西亞、星加坡、巴基斯坦、伊朗、土耳其、希臘雅典、意大利、法國等12個國家，最後喺2012年坐船到英國倫敦睇奧運。

佢喺2012年奧運結束之後冇返去中國大陸，而係繼續踹車，喺2013年9月到咗利物浦搭船橫跨大西洋到加拿大新省哈利法斯，之後經過安大略省多倫多同曼尼托巴省温尼辟、穿過落基山脈到卑詩省溫哥華、重喺2015年3月26號踹到美國加州三藩市，同年4～9月間先後到咗洛杉磯、紐約州紐約、華盛頓州華盛頓呢啲城市，行到墨西哥之後經中美地峽，跨過巴拿馬運河同安第斯山脈，最後入巴西去到里約熱內盧州里約熱內盧睇2016年奧運。

2016年奧運結束之後，陳冠明又開始從里約熱內盧出發繼續追喺日本東京舉辦嘅2020年奧運會，2017年7月成功到達阿根廷密西安尼斯省波薩達斯，同年8月13號成功到咗巴西同阿根廷嘅交界——伊瓜蘇瀑布。

死
-

陳冠明本來諗住繼續踹車到火地島搭船跨戴基海峽到南極洲，半路計劃直接去聖古絲省艾卡拉法第西南邊嘅皮里托莫雷諾冰川（西班牙文：Glaciar Perito Moreno）睇景，但2017年10月18號，佢踹車到國家3號高速公路（西班牙文：Ruta Nacional 3 (Argentina)）嘅聖胡利安港以南大概40km嘅位發生車禍，部三輪車俾部貨櫃車撞冧。雖然陳冠明第一時間被送到就近醫院搶救，但當地時間嗰晚黑證實不治，終年61歲。

攷
-

1. ↑  〈三轮车环球追奥第一人——陈冠明华府宣讲会今天举行〉. 盟传媒. 2015-10-11. 原著喺2018-07-17歸檔. 喺2021-12-29搵到.
2. ↑  〈照片：环保单车行的"奥运狂人"陈冠明亚特兰大之行欢迎会〉. 《168通讯员》. 亚城江苏理事会. 2016-05-13.
3. ↑  〈这位骑三轮闯荡世界的中国大爷，走了〉. *www.sohu.com*. 2017-10-20. 原著喺2018-07-17歸檔. 喺2018-03-05搵到.
4. 1 2  〈「奧運狂人」陳冠明：未完的旅程〉. 《BBC 中文网》 (英國英文). 2017-10-23. 喺2018-03-05搵到.
5. ↑  〈"奥运狂人"陈冠明风雨20年立志靠三轮走遍世界〉. 签证之家. 2012-07-13. 原著喺2015-05-30歸檔. 喺2017-10-20搵到.
6. ↑  〈奥运狂人陈冠明 三轮骑行到伦敦〉. *BBC*. 2012-07-12.
7. ↑  〈奥运狂人陈冠明赞加拿大一路风景一路情〉. 《超级生活网》. 2013-11-19.
8. ↑  〈大温华人欢迎环球骑行老人陈冠明〉. 《温哥华乐活网》. 加拿大乐活网. 2014-10-10. 原著喺2014-10-22歸檔. 喺2017-10-20搵到.
9. ↑  〈中国农民骑三轮车环游世界 奥运狂人目的地里约〉. 《人民网》. 上游新闻. 2016-01-12. 原著喺2018-07-17歸檔. 喺2017-10-20搵到.
10. ↑  〈奥运狂人陈冠明来到纽约（组图）〉. 《紐約僑報》. 2015-08-06. 原著喺2017-10-29歸檔. 喺2017-10-20搵到.
11. ↑  "Chen Guan Ming, el chino que murió sin poder batir un récord Guinness en su triciclo". *PARA LA NACION*. 2017-10-19. 原著喺2018-02-01歸檔. 喺2017-10-20搵到.
12. ↑  "Chen Guan Ming, el chino que recorría el mundo en bicicleta murió arrollado en Santa Cruz". el territorio. 2017-10-19.`{{cite news}}`: CS1 maint: url-status (link)
**陳光榮**（英文：Punk Chan Kwong-wing，1967年6月15號—）係香港作曲人、前樂隊Fundamental成員。佢亦係香港歌手周柏豪、馮曦妤、鄭伊健嘅歌曲監製。周柏豪同馮曦妤亦做過陳光榮錄音室嘅工作人員。馮曦妤主要做和音。佢為多套電影做過配樂，主要合作導演係劉偉強。佢憑《風雲之雄霸天下》、《十月圍城》同《武俠》攞過三次香港電影金像獎最佳原創音樂獎。

背景
--

陳光榮早年喺九龍城出世同成長，分別住過喺嘉林邊道同城南道，讀過天主教伍華小學同天主教伍華書院，同Fundamental其餘成員（除胡玉儀之外）都係同校同學。讀書期間活躍校內歌唱比賽，主要為比賽伴奏。又參與過校際音樂節活動。佢10歲開始學彈結他，自1987年起為唔同歌手作曲。喺1990年代期間，佢大部份作品都係同鄭伊健合作，因為幫鄭伊健創作嘅歌曲走紅，令陳光榮嘅知名度大大提升。最輝煌時期就係喺1997年嘅鄭伊健演唱會做音樂總監，代表作就係古惑仔或其它電影主題曲或插曲，《友情歲月》更成為金曲作品。1990年代後期更跨過電影界，創作電影配樂。喺2000年代期間，佢就轉為同周柏豪合作。而家擁有自己成立嘅Click Music公司，負責音樂創作同統籌。佢入室弟子有周柏豪等人。

其他資料
----

陳光榮自中二開始用「Comfort」呢個英文名，靈感來自當年買嘅一對「Adidas」運動鞋嘅型號。由於朋友同其他學校嘅學生睇見佢着「Comfort」鞋，於是叫佢做「Comfort佬」，慢慢用咗佢做洋名。而「Punk」呢個英文名亦來自中學年代。陳光榮喺高中時係學校游泳校隊成員；成日練習游泳嘅佢被池水嘅消毒劑等化學物染成為睇似金髮嘅學生。同學知道佢參與樂隊活動，認為佢嘅形象似玩搖滾樂（Punk）嘅人，所以稱呼佢做「Punk」。嗰個名一直用到而家。

個人生活
----

喺2000年左右，陳光榮曾經同藝人林嘉欣拍拖大約一年，但已經分手。陳光榮喺2011年同圈外女性結婚，而家有一個仔。

參考
--

註
-

1. 1 2 3 4 5 6  關於陳光榮出世同成長地、就讀學校、同校同學、校園生活以及接觸樂器嘅資料出自香港電台第二台廣播節目《守下留情》喺2018年8月20號播出嘅Fundamenta訪問。
2. 1 2 3 4 5 6 7 8 9 10  關於陳光榮英文名嘅資料出自香港電台第二台廣播節目《守下留情》喺2018年8月24號播出嘅Fundamenta訪問。
呢篇文講廣州市入面嘅長壽路。搵緊其它城市入面嘅長壽路嘅話，請睇〈**長壽路**〉。
**長壽路**（粵拼：coeng4 sau6 lou6）係中國廣東省廣州市入面嘅其中一條一般嘅馬路，呢條馬路喺荔灣區入面，成條馬路係東西走向。東邊從人民中路開始，一直向西去到寶華路嗰頭。

概要
--

全長645米，闊大概13米，2車道。成條路係單行綫，凈係可以從東邊向西邊行。

長壽路嘅兩條道路，起點到終點
--------------

* 長壽西路：從寶華路嘅位開始一直去到德星路嗰度
* 長壽東路：從德星路嘅位開始一直去到人民中路嗰度。

史
-

其實呢條馬路喺以前唔係嗌「長壽路」，而係由「汝南洲」、「永華坊」、「玉器墟」同埋「長壽直街」呢四條巷仔組成嘅。不過到咗1931年，廣州市政府就將呢4條巷拆咗，起咗條馬路，由於附近有棟長壽寺響度，所以就改咗嗌「長壽路」呢隻名喇。喺文化大革命嗰陣，長壽路嘅成條馬路係嗌咗「曙光路」呢隻名，到咗1983年，呢條路就重新改返原嚟之前嘅名，啫係依家叫「長壽路」，而馬路就重新分開返東同埋西兩條。

特色
--

呢條馬路從東向西行嚟睇，都係幾旺下。其中長壽東路附近有間荔灣廣場響度，去到長壽西路嗰頭就見到有好多玉器同埋首飾賣嘅一尐喇。加上附近重有條上下九步行街響度，所以條路嘅人流都好多下。

響1950年之前嘅國共內戰嗰陣時，呢尐嘅賣玉器啲商人就試過從廣州搬到香港嗰尐住喇。到咗香港之後就集中嗮喺油麻地入面嘅廣東道附近起咗好多間玉器嘅檔口，後嚟過咗好多年之後，一大堆玉器嘅舖頭就猛咁出嚟，就變咗家陣嘅甘肅街玉器市場出嚟喇。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 寶華路
* 文昌南路、文昌北路
* **康王南路**
* 德星路
* 光復中路
* 人民路高架橋嘅其中一條匝道
* **人民中路**

註
-

1. ↑  1982年10月嘅廣東科技出版社出嘅交通安全手冊，第80頁同埋第81頁之間嘅路線圖
2. ↑  〈长寿路：在最广州的路上闲逛(组图)〉. 搜狐. 原著喺2016-03-04歸檔. 喺2013-02-11搵到.
3. ↑  〈长寿路始终很广州〉. 新快网. 喺2013-02-11搵到.`{{cite web}}`: CS1 maint: url-status (link)
**眭固**（—199年），字**白兔**，東漢末年嘅人。原本喺黑山賊，後尾攻打東郡，但喺畀曹操做低，之後成為張楊部下。張揚部下楊醜殺咗張楊之後，諗住帶張楊嘅士兵去投靠曹操，但楊醜又畀張楊嘅手下眭固殺咗。眭固帶住張楊嘅士兵喺射犬屯軍，諗住投靠河北嘅袁紹。嗰時有巫師同眭固講：「將軍您字白兔，而呢座城個名叫犬，兔仔見到犬一定會畀佢嘅威勢嚇到，所以宜家最好快啲離開呢度。」眭固唔聽。冇耐，曹操派史渙攻打眭固，眭固喺犬城嗰度畀史渙做低，曹操圍攻射犬城，城入面嘅人都投降咗。曹操就咁將河內攞到手，袁紹覺得自己嘅地位畀曹操威脅到，於是同曹操開戰。

參考
--

### 引用

1. ↑  《三國志·魏書一·武帝紀》黑山賊于毒、白繞、眭固等十餘萬衆略魏郡、東郡，王肱不能禦，太祖引兵入東郡，擊白繞於濮陽，破之。
2. ↑  《三國志·魏書八·二公孫陶四張傳》:其將楊醜，殺楊以應太祖。楊將眭固殺醜，將其眾，欲北合袁紹。
3. ↑  《典略》：固字白兔，既殺楊醜，軍屯射犬。時有巫誡固曰：「將軍字兔而此邑名犬，兔見犬，其勢必驚，宜急移去。」固不從
4. ↑  《三國志·魏書八·二公孫陶四張傳》:太祖遣史渙邀擊，破之於犬城，斬固，盡收其眾也。

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**Northern Counties**係英國Wigan一間巴士車身製造廠。

史
-

Northern Counties喺1919年成立，當時公司全名係**Northern Counties Motor and Engineering Company Ltd**。喺運作初期，Northern Counties亦有出私家車車身。1967年，Northern Counties收購咗附近一間巴士車身製造廠Massey Brothers Ltd。

1969年，英國多間巴士公司合併成幾個Passenger Transport Executive，其中一個係SELNEC PTE（1974年再擴展成Greater Manchester PTE）。Northern Counties同SELNEC/Greater Manchester PTE合作推出後者嘅標準車身。

1975年，Northern Counties同Foden合作，推出一款後置引擎雙層巴士，叫做Foden-NC，不過最終只係出咗幾架。

1980至1990年代初，英國政府終止咗對買新巴士嘅資助，再加上1986年開始嘅公營交通服務私有化，令新車需求大減。1991年起Northern Counties俾人接管咗成年幾。不過Northern Counties最終都頂得住。1995年，擁有Plaxton嘅Henlys集團將Northern Counties收購，並喺1999年以Plaxton完全取代Northern Counties呢個名。

2001年，Henlys集團同擁有丹尼士車廠同埋亞歷山大車身公司嘅Mayflower Corporation合組一間叫TransBus International嘅公司，Plaxton呢個名俾TransBus取代。2004年TransBus International被接管，其後俾人收購並改叫亞歷山大丹尼士，呢單交易係包括埋原本Northern Counties間廠。

2005年1月26號，原Northern Counties間廠喺出晒所有President雙層巴士車身之後宣告執笠。

參考
--

* Ogden, Eric; (1976). *Northern Counties of Wigan*. The Transport Publishing Company. ISBN 0-903839-10-5
* Booth, Gavin (1983). *The British Bus Today and Tomorrow*. Ian Allan Ltd. ISBN 0-7110-1296-2
* Townsin, Alan (1985). *The British Bus Story - The 'Sixties - Turbulent Times*. The Transport Publishing Company. ISBN 0-86317-118-4

睇多啲
---

* Rowe, Bob (2006). *Northern Counties of Wigan*. Venture Publications Ltd. ISBN 1-905304-02-1
|  | 彥根城 |
| --- | --- |
| 天守閣天守閣 |
| 日語漢字 | 彦根城 |
| 平假名 | ひこねじょう |
| 羅馬字 | Hikone-jō |
| 通稱 | 金龜城 |
| 地理位置 | 滋賀縣 |
| 城郭構造 | 連郭式平山城 |
| 天守構造 | 複合式望樓型 |
| 築城主 | 井伊直勝（又名直繼） |
| 築城年 | 1622年 |
| 主要修繕者 |  |
| 主要城主 | 井伊氏 |
| 廢城年 | 1874年 |
| 遺留部份 | 現存天守・櫓・門・塀石垣、土塁、堀、復元御殿 |



**彥根城**係一間喺日本滋賀縣彥根市金龜町嘅古城，同時係日本國寶同國家古蹟中僅存嘅四座木造城堡之一。別名**金龜城**（金亀城）。

下面段文未譯好，歡迎你幫手。
歷史
--

彥根城歷史悠久，最早是在1600年，由當時的將領，也就是德川四天王之一的井伊直政領功後計劃建造，但1602年直政過世，長子井伊直勝（又名直繼）繼承父業，在1603年，彥根城才開始動工興築，當時彥根城的地理位置兼具保衛和戰略優勢，對關原之戰爆發後的戰亂有穩定效果。

由於連年戰亂，此木造城堡的建材多由一些殘破的城守拆替而來，如西之丸的三重櫓台建材來自淺井長政的小谷城，天平櫓台建材來自豐臣秀吉的長濱城，太鼓門建材來自石田三成的佐和山城，天守閣建材則來自大津城的天守。1605年，城堡本體大至具有規模後，直勝才率領家屬與家臣進駐。1614年，井伊直勝的弟弟井伊直孝由於兄長病弱，正式成為彥根城的第二代藩主。在1616年直孝開始進行外廓擴張的工程，並將城廓改造的更為堅固，且增建了御殿。彥根城約在1622年正式完工，一共花了近20年的建造時間。在1633年，直孝受封35萬石，是德川家康下譜代大名中受封最高的將領。

1677年，井伊氏更以唐玄宗的離宮庭園為概念，在彥根城中興建了**玄宮園**。園內的鳳翔台可從下往上眺望彥根城，是藩主招待貴賓之處（現已成為日式茶道的茶室）。1677年後，井伊直孝仍增建彥根城，鞏固其軍事地位。

幕府末年，1890年，井伊氏第14代中有名的大老井伊直弼成為彥根城的末期藩主之一。其子井伊直憲即彥根城最後一代藩主，日本廢藩置縣之後，井伊氏與彥根城的關係依然相當緊密，1953年擔任彥根市市長的井伊直愛就是井伊氏的直系血親。

近代
--

1873年明治時期頒布了廢城令，彥根城由於年久失修而被列入了清單，在1878年，當時的內閣總理大臣，滋賀縣出生的大隈重信將彥根城從廢城清單中移除，並著手整修工程；1931年，天守閣的瞭望塔依日本國寶法被指定為國寶。

1950年，由於日本第一大湖琵琶湖被指定為國家公園，民眾選出了琵琶湖八景，其中第七景「月明」就意指彥根古城在月光下的美景（資料）。

在1951年的6月9日，整修之後保存良好的彥根城被指定為國家的特別史蹟，比知名的姬路城早了5年。1952年，新的文物保護法頒定，彥根城被列為日本的最重要的基礎國寶之一。1987年，以展示彥根城城裡文物的**彥根城博物館**開幕，藏有約6萬5千件重要文物，包刮井伊家歷代歷代征戰所用的朱紅盔甲、刀劍。以及能劇面具、茶道具、書畫等藝術品。最重要的是也保存了彥根城自興建至今所能找到的繪圖和文獻。1987年，由水戶市贈送的黑天鵝群也開始在彥根城的護城河中生活，成為民眾餵養、觀光客取景的一角。井伊直弼童年在彥根城中居住之地被稱為「埋木舍」也是保存的史蹟之一，埋木舍在1985年時開始修復，在1991年完工。

列入日本文化財產嘅建物
-----------

國寶

* 天守、附櫓及多聞櫓

國家指定嘅重要文化財產

* 天秤櫓
* 太鼓門及續櫓
* 西之丸三重櫓及續櫓
* 二之丸佐和口多聞櫓
* 馬屋

註：**多聞櫓**喺松永久秀所創嘅城堡建築方式，結合咗同倉庫、城兵嘅居住空間同埋防衛圍牆喺一齊嘅建築物。亦都有人叫做**箭樓**。

相
-

* 天守天守
* 天守天守
* 天守天守
* 天守内部（第二層）天守内部（第二層）
* 廊下橋廊下橋
* 太鼓門櫓太鼓門櫓
* 天秤櫓的門天秤櫓的門
* 馬屋馬屋

參考
--

出面網頁
----

|  |  |
| --- | --- |
|  | 維基同享有多媒體嘅嘢：**Hikone Castle** |

* 彥根城介紹 - 日語
* Hikone Castle - 英語
* 彥根城圖片 - Flickr
**第7屆羅馬市長選舉**喺2016年6月5號舉行，而第二輪選舉就響6月19號舉行。

背景
--

選舉前市長呢個位係由民主黨嘅馬里諾嚟做，但係佢因為挪用公款響舊年十月落台之後，市長呢個位就一直空咗響度。

由於響6月5號舉行選舉投票入面，羅馬、米蘭、都靈、博洛尼亞同那不勒斯呢五個大城市都冇候選人攞到過半數選票，所以要搞第二輪投票，響6月19號由九百萬名合資格選民投選出新市長。

候選人
---

### 五星運動黨

三十七歲嘅拉吉大打反貪牌，響短短幾年入面，由冇咩人識得嘅律師，搖身一變，成為最快出名嘅政壇新星。

結果
--

選舉結束，票站調查話第二大黨五星運動候選人拉吉響選舉入面攞到差唔多七成選票贏出，成為羅馬歷來第一位女市長。

響首輪投票入面，拉吉就已經拋離攞到總理倫齊支持嘅執政民主黨對手賈凱蒂成十一個百分點。

分析
--

新市長除咗要修補上屆政府醜聞帶嚟嘅影響，重要面對羅馬市政府超過百三億歐元嘅龐大債務。

後續
--

### 民主黨

賈凱蒂已經認輸，而且打埋電話畀拉吉祝賀佢贏出。

攷
-

1. 1 2 3 4 5 6 7 8  （繁體中文）拉吉將成為羅馬首名女市長，now新聞，響2016年6月21號搵到。

| * 睇
* 傾
* 改
Rome羅馬選舉 |
| --- |
| 市長選舉 | 第1屆（1993年） ‧ 第2屆（1997年） ‧ 第3屆（2001年） ‧ 第4屆（2006年） ‧ 第5屆（2008年） ‧ 第6屆（2013年） ‧ 第7屆（2016年） ‧ |
搵緊第二樣意思嘅話，請睇〈**長堤 (搞清楚)**〉。
**長堤**喺廣州市**南關**、珠江北岸，係東西走向嘅。喺長堤大馬路、沿江路一帶，大致東起北京南路、西接人民南路，長約二公里。呢度喺清朝初期係珠江河道，後尾珠江沿岸淤積加劇，河灘發育，到咗大清末年形成咗陸地。

喺光緒十二年（1886年），由於廣州交通閉塞，**張之洞**就建議喺江邊起馬路，奏請咗朝廷批准，喺省河北岸修築長堤，嗰陣計畫個堤係整東西共長1800丈多啲，由南關**天字碼頭**整起先，分成10段陸續施工，"修成之堤，一律堅築馬路以便行車，沿堤多種樹木以蔭行人，馬路以內通修鋪廊以便商民交易，鋪廊以內廣修行棧、鱗列櫛比。"

工程由1889年（光緒十五年）4月開始，到咗張之洞調離廣東陣，經完成咗**天字碼頭**第一段堤岸及官輪碼頭工程。呢段江堤長約120丈，堤岸填闊約5丈，路面鋪埋沙石。呢個係**廣州第一條由華人整出來嘅馬路**。

到咗1912年尾竣工。1920年北側整好埋馬路，呢個就係**長堤大馬路**，東西兩端均駁返宜家嘅沿江西路。呢度有廣東省總工會、中山大學孫逸仙紀念醫院、華夏百貨公司（原先施公司）、大三元酒家、愛羣大酒店、海珠大劇院等，係廣州輝煌時代繁華嘅商業區之一。

**陳濟棠**做廣東一哥陣，喺1931年，又喺長堤大馬路南邊，填築咗東自龍王直街（原長堤電燈局）、西至仁濟路口嘅一段彎曲河岸淺灘，炸走咗阻擋嘅海珠礁石，耗資75萬，整好咗1159米長、11～20米闊嘅蠟青路面嘅**新堤大馬路**（今沿江西路），起自**永安堂**（今市兒童圖書館）東端，止於愛群大廈西端。原為河岸嘅長堤大馬路就變成咗內街。呢個工程既清理咗珠江河道主要險段，又辟出大片陸地起到咗馬路、街道，由此獲得鋪位面積近40萬方同埋一大片廣場。到呢陣時，天字碼頭起向西直到廣州海關成為咗直筆甩嘅河岸馬路。

參考
--

1. ↑  《張文襄公全集》 北平文華齋1928年刊行，中國書店1990年影印本，第25頁
2. ↑  广州开始修筑马路 互聯網檔案館嘅歸檔，歸檔日期2017年10月10號，.， 陈泽泓
3. ↑  修筑长堤 互聯網檔案館嘅歸檔，歸檔日期2017年10月10號，. 廣州市情網 2015-04-27

睇埋
--

* 長堤大馬路
* 沿江路
**陳凱文**係香港建制派時事評論員，同時亦係學研社、中華人文主義者協會成員。佢喺思考香港、立場新聞等平台發表政評，因而受到一啲香港人嘅關注。

政見
--

佢嘅政見令一般人會將佢當作親中建制派。

例如，喺香港政府打壓所引起嘅2021年民主派組織解散潮下，佢力主支聯會同職工盟應被解散，又單憑職工盟同國際工會聯合會建基於相近理念嘅互動，聲稱職工盟勾結境外勢力。

喺2021年香港立法會選舉，由於中共未經諮詢或香港人同意，大幅度削減立法會直選議席，所以好多民主派都選擇唔參與，面對報名而入到閘又有非建制派背景嘅候選人，民主派人士好多都當佢哋只係「政治花瓶」或者已經係親中派嘅一部分。不過，陳凱文就仍然主張參與，形容呢啲非建制派出身嘅候選人係Lesser Evil，支持佢哋可以保存陣營實力。另外，佢又反對民主黨喺2021年進行嘅黨內初選，話佢哋係雙重標準。

另外，對民主進程方面，佢嘅立場亦偏向保守，例如，陳凱文就連親中派潘焯鴻曾經喺2021年香港立法會選舉嗰陣提出希望每屆立法會起碼有一次政改方案，同埋最終達到有公民提名元素嘅機制，佢亦反對。

參考
--

1. ↑  〈陳凱文：職工盟勾結境外勢力理應取締〉. *www.thinkhk.com*. 原先內容歸檔喺2021-12-01. 喺2021-12-01搵到.
2. ↑  〈陳凱文：剔除支聯會公司註冊的法理基礎〉. *www.thinkhk.com*. 原先內容歸檔喺2021-12-01. 喺2021-12-01搵到.
3. ↑  〈不投票不如撐 "lesser evil" | 陳凱文 | 立場新聞〉. 《立場新聞 Stand News》. 原先內容歸檔喺2021-11-30. 喺2021-12-01搵到.
4. ↑  〈陳凱文：民主黨設甄選機制 多此一舉〉. *www.thinkhk.com*. 原先內容歸檔喺2021-12-01. 喺2021-12-01搵到.
5. ↑  〈民主黨設參選高門檻，是軟對抗嗎？ | 陳凱文 | 立場新聞〉. 《立場新聞 Stand News》. 原先內容歸檔喺2021-12-01. 喺2021-12-01搵到.
6. ↑  〈陳凱文：重提公民提名，意欲何為？〉. *www.thinkhk.com*. 原先內容歸檔喺2021-12-01. 喺2021-12-01搵到.
**Microsoft Edge**（開發代號**Project Spartan**）係一個由微軟研發嘅瀏覽器，喺2015年1月21號公布，2015年3月30號公開發布第一個預覽版。Microsoft Edge喺Windows 10同埋Windows 10流動版入面取代IE成為預設瀏覽器。

Microsoft Edge係一個拋棄傳統舊包袱嘅瀏覽器，佢移除咗ActiveX技術，同時又加入一啲新嘅拓展技術，例如：建立網頁筆記、Cortana語音助理同埋OneDrive，同時亦會提供網頁標記（Webpage Markup）功能同埋閱讀模式功能。

2018年12月6號，微軟宣布Microsoft Edge未來將會基於Chromium開發。採用Chromium核心嘅Microsoft Edge正式版已經喺2020年1月15號正式釋出。

舊Microsoft Edge嘅標誌，喺2015年至2019年間使用

特色
--

Microsoft Edge喺Windows 10 Mobile以及Windows 10桌面版中取代Internet Explorer 11同埋Internet Explorer Mobile作為預設瀏覽器。Microsoft Edge用咗名為EdgeHTML嘅排版引擎，呢個引擎係Trident嘅一個分支。因為企業用戶對向後兼容性嘅要求，網頁同樣可以被MSHTML引擎打開。

Microsoft Edge並唔支援包括ActiveX同埋瀏覽器輔助對象在内一啲技術，而係會用一個插件系統（Extensions）。因為ActiveX等兼容性等問題，喺Windows 10之中仍然可以用Internet Explorer 11，佢同Windows 8.1中嘅IE完全相同，並冇用到EdgeHTML引擎。

而2020年1月15號釋出嘅新版Microsoft Edge轉咗用Chromium核心。佢拋棄咗以往嘅EdgeHTML，對撈稿亦都進行咗修改。從原本嘅Modern 風格嘅「藍色 e」改咗做Fluent 風格「藍綠色漸層 e」。並將會支持所有受到支持嘅Windows版本以及macOS等平台。基於Chromium開發嘅Microsoft Edge測試版有Beta、Dev 同埋 Canary 嘅版本

參考
--

1. ↑  Novet, Jordan (2015-05-05). "Microsoft says it has no plans to open-source its new Edge browser … yet". *VentureBeat*.
2. ↑  "Microsoft Edge  : Making the web better through more open source collaboration". *Windows Experience Blog* (美國英文). 2018-12-06. 喺2018-12-07搵到.
3. ↑  "Microsoft Edge Insider Channels" (英文). 喺2019-07-15搵到.

出面網頁
----

* Microsoft Edge Dev嘅Twitter
* Microsoft Edge香港（白話文）
**Gag** 係一個演講術語，即係話喺演講入面，加一啲令人印象深刻嘅嘢入去，例如係一個笑話咁，等啲人聽嘢聽得過癮啲，即係廣東話所謂搞 GAG，就係呢樣嘢。

普通話嘅「**哏**」亦有類似意思，來自傳統相聲術語。台灣人多將gag叫做「**哏**」，有所謂「鋪哏」，即係喺一個演講入面安排嘅合乎演講內容，又聽得生鬼過癮嘅元素。

藝能界亦有用 GAG，喺一啲電影或者電視綜藝節目入面會利用 GAG 去制造效果，有啲 GAG 完全無效果會叫做「爛 gag」，台灣叫「爛哏」，或者一啲用到冇人用嘅舊 GAG 就叫做「老哏」。

爛gag
----

內文：爛Gag

Universal gag
-------------

Universal gag係指一啲非常普遍、大部分人都聽過、而且經常被重覆，聽到已經唔再識笑嘅gag。例子包括：

* 我的普通話很普通（用普通話讀出，經常喺同大陸人初次見面中用到）

Running gag
-----------

Running gag 係指一個場境裏面發生咗好多次嘅笑話。例如有兩個小偷去打劫，打咗好多次都因為唔同gag而失敗，產生咗喺同一個場境裏面發生多次而唔同嘅gag。

Song gag
--------

Song gag可以分兩種：一種係一首歌俾人改咗啲好笑歌詞；一種係歌詞唔變，但係將MV改拍，變咗gag。亦都可以兩種一齊做，只要曲唔變就得喇。
搵緊第二樣意思嘅話，請睇〈**眼 (搞清楚)**〉。
眼嘅進化
人眼
**眼**（粵拼：ngaan5），又叫**目**（粵拼：muk6），係用來睇嘢嘅器官。眼其實係用來偵測光。唔同生物都有唔同嘅測光器官。最簡單嘅眼只可以知道周圍係光定暗，但係已經足夠幫生物根據日夜節奏去改變生體機能。而複雜嘅眼就係生物特化出嚟光學結構，做出將光折射出到唔同位置、聚焦成影像、又或者控制有幾多光入到眼入面。以眼入面嘅感光細胞就會偵測到光，然後轉化做電訊號經神經傳到腦度。呢啲比較複雜嘅眼令到生物可以分到形同色，而百份之九十六嘅動物都有呢啲複雜嘅眼。好多動物同人一樣，雙眼夾埋可以有三維視野。亦有一啲動物，雙眼各有各影像。脊椎動物嘅眼呈圓波形，叫眼球。

名
-

眼目二字，原本係講人眼，解有別。目講面上睇到嘅部份，而眼字係**眼核**，又叫**眼珠**。眼裏反映嘅人影，叫**眼公仔**或者**瞳人**。因為人好多時可以靠眼神嚟傳達情感，眼又俾人叫做「靈魂之窗」。

眼嘅運作
----

人眼運作嘅原理同相機好似。角膜同晶狀體因為有弧度，形成一組透鏡，作用就好似相機嘅鏡頭咁將光線聚焦，喺視網膜上面形成影像。虹膜就好似相機嘅光圏，可以透過改變瞳孔嘅大細嚟控制有幾多光可以入到眼球入面。視網膜負責將光轉化做神經訊號，經過視神經傳到腦度進一步分析，令到我哋睇到嘢。

唔同種類嘅眼
------

現時所知嘅生物入面有十種唔同嘅眼結構。佢哋最簡單可以分做有一層凹入去嘅感光細胞嘅單眼，同埋由好多細晶體夾埋一齊組成嘅複眼。人類嘅眼算係單眼，而昆蟲等嘅節肢動物就有複眼。

眼嘅進化
----

睇埋：進化
感知光嘅能力喺進化過程入面好早就出現。而家普遍認為所有動物嘅眼係源自同一個最原始嘅感光組織。各種動物跟住為咗適應各自嘅環境而分別進化出唔同結構嘅眼。

同眼有關嘅病
------

* 近視
* 遠視
* 散光
* 白內障
* 青光眼
* 視網膜病變
* 夜盲症
* 色盲同色弱
* 鬥雞眼

睇埋
--

* 隱形眼鏡
* 眼鏡
* 老花
* 近視
* 白內障
* 飛蚊症
* 望遠鏡
* 色盲
* 視覺神經

|  |  |
| --- | --- |
|  | 維基同享有多媒體嘅嘢： **眼** |

攷
-

1. 1 2  Land, M. F.; Fernald, R. D. (1992). "The evolution of eyes". Annual Review of Neuroscience. 15: 1–29. doi:10.1146/annurev.ne.15.030192.000245. PMID 1575438.
2. ↑  Land, M. F.; Fernald, R. D. (1992). "The evolution of eyes". Annual Review of Neuroscience. 15: 1–29. doi:10.1146/annurev.ne.15.030192.000245. PMID 1575438.
3. ↑  Autrum, H (1979). "Introduction". In H. Autrum. Comparative Physiology and Evolution of Vision in Invertebrates- A: Invertebrate Photoreceptors. Handbook of Sensory Physiology. VII/6A. New York: Springer-Verlag. pp. 4, 8–9. ISBN 3-540-08837-7.
「花姐」跳轉嚟呢度。要睇澳門女藝人、YouTuber，請去【**楊雅茜**】。

  唔好同**黃君慧**搞亂。

**黃慧君**（粵拼：wong4 wai6 gwan1，英文：**Wong Wai Kwan**，1972年9月8號—）係香港嘅電視監製，人稱「**花姐**」，代表作品係ViuTV選秀節目《Good Night Show 全民造星》。

簡歷
--

黃慧君喺1992年投身電視界，曾經喺無綫電視打過十三年工，由《勁歌金曲》嘅助理編導（PA）做起，第二年就升做導演，參與過《翡翠歌星賀台慶》、《香港小姐競選》、《新秀歌唱大賽》等節目嘅製作。後尾佢跳槽到now TV，再隨住ViuTV開台而做咗ViuTV嘅監製。

黃慧君做ViuTV監製期間，參與過《慳D啦Honey》同《脫獨工程》嘅監製工作。到2018年佢監製嘅選秀節目《Good Night Show 全民造星》出街後引起好大迴響，令佢開始畀唔少觀眾認識。《全民造星》播完後，佢又選出兩批參賽者組成男子組合Mirror同ERROR，重拍住Error做幕前演出，包括《花姐ERROR遊》同《ERROR金豬賀歲暨花姐巡遊》。

作品
--

### ViuTV節目

* 2016年：《慳D啦Honey》
* 2016年：《脫獨工程》
* 2016年至2017年：《晚吹—真PK》
* 2017年：《胸 x 計》
* 2017年：《譚校長·談欣賞》
* 2017年：《林說金曲》
* 2017年：《真PK Trip》
* 2017年至2018年：《歌度有…系列》
* 2018年：《胖伴》
* 2018年：《Good Night Show 全民造星》
* 2019年：《ERROR金豬賀歲暨花姐巡遊》
* 2019年：《全民造星II》
* 2019年：《花姐ERROR遊》、《花姐ERROR遊2》
* 2020年：《全民造星III》

演出
--

### 電視劇（ViuTV）

* 2021年：《大叔的愛》 飾 花姐（第4集）

### 電視節目（ViuTV）

只列出唔係佢負責製作嘅節目
* 2021年：《直播王》評判
* 2021年：《Have A Sweet Gym》第6集嘉賓

### 電影

* 2023年：《流水落花》 飾演 士多老闆娘

參考
--

* 黃慧君 霸氣花姐如何煉成
**Microsoft Office**係一個由微軟出嘅辦公室軟件。可以喺Windows同macOS運行。

最新Windows版嘅Microsoft Office係2019版，喺2018年9月24號推出；而最新macOS版嘅Microsoft Office係2019版，喺2018年9月24號推出。

由於而家嘅Microsoft Office都同啲伺服器或者網頁服務有關，而家嘅Microsoft Office多數都叫做「Office System」，而比較少叫做「Office Suite」。

一般包含嘅程式
-------

### Word

內文：Microsoft Word
Word係一個文書處理嘅軟件。佢係一個Microsoft Office嘅核心程式。Word喺Mac OS X都行到。第一個版本嘅Word喺1983年推出。

一般都用 .doc, .docx, .dot, .dotx 做儲存格式。

### Excel

內文：Microsoft Excel
Excel係一個試算表程式。Mac OS X同Windows都可以運行。

一般都用 .xls, .xlsx, .xlt, .xltx 做儲存格式。

### PowerPoint

內文：Microsoft PowerPoint
PowerPoint係一個幻燈片程式。Mac OS X同Windows都可以運行。

一般都用 .ppt, .pptx, .pot, .potx 做儲存格式。

### Outlook

內文：Microsoft Outlook
唔好同微軟嘅另外一款產品Outlook Express混淆

Outlook係一個個人信息管理程序同電子郵件通信軟件。Mac OS X同Windows都可以運行。

### Access

內文：Microsoft Access
Access係由微軟發布嘅關聯式數據庫管理系統。

一般都用 .mdb, .accdb, .accdt 做儲存格式。

已經取消咗嘅Microsoft Office程式
------------------------

### Frontpage

Microsoft FrontPage，簡稱FP，係一款網頁設計、製作、發布、管理嘅軟件。

FrontPage由於良好嘅易用性，被認為係優秀嘅網頁初學者嘅工具。但佢嘅功能無法滿足更高要求，所以高端用戶大多數使用Adobe Dreamweaver作為代替品。

睇埋
--

* OpenOffice.org


|  |  |
| --- | --- |
| Stub icon | 呢篇文係微軟發明或者生產嘅軟件有關嘅楔位文。歡迎幫維基百科擴寫佢。睇 • 論 • 改 • 歷 |
**Miles Davis**（原名Miles Dewey Davis III，1926年5月26號—1991年9月28號 ）係一個美國爵士樂歌手，又係小號手。佢係爵士樂界一個傳奇人物，特別係佢一張1959年出嘅《Kind of Blue》（有啲藍，哥倫比亞唱片公司）唱片，更加係爵士樂界公認一張最重要嘅唱片，呢隻碟除咗係佢成名傑作，重令莫達爾爵士樂呢種音樂風格為人所共知。同時佢又開創咗冷爵士樂、硬博普樂、融合爵士樂，對爵士樂發展有重大影響。

生平
--

### 早期（1926年到1944年）

Miles Davis係美國伊利諾伊州阿爾頓鎮一個牙醫嘅中產家庭出世，之後一家搬咗去東部聖路易市。高中時試過喺嗰度嘅酒吧兼職，16歲開始喺星期六做短期表演，17歲加入 Blue Devil（藍魔鬼）樂隊，受到樂隊入面兩個人Charlie Parker同Dizzy Gillespie嘅博普爵士樂影響好大。

### 博普、冷爵士樂時期（1944年到1958年）

1944年9月佢去咗紐約，喺 Dizzy Gillespie 推薦之下同 Charlie Parker 一齊喺俱樂部表演，Miles Davis除咗跟 Charlie Parker 學咗好多音樂嘅嘢之外，亦跟佢學埋吸毒，開始染上毒癮。喺1944年到1948年期間，佢幫 Charlie Parker 嘅樂隊伴奏，出過好多博普爵士樂唱片，不過喺呢個時期，Miles Davis只係樂隊入面一個唔起眼嘅小號手。

到1948年夏天，Miles Davis自己組織咗一隊九重奏樂隊，9月喺紐約皇家鳥巢俱樂部(New York's Royal Roost)做咗兩個禮拜演出之後，畀帝國唱片公司（Capitol Records）睇中，簽咗份唱片合約。1949年佢識咗Gil Evans、Gerry Mulligan同John Lewis 幾位樂手，大家都覺得博普爵士樂唔啱自己玩，於是佢哋開始試吓創一啲新嘅曲風出嚟，1月出咗隻叫《Birth of The Cool》有十二隻歌嘅碟，喺呢隻碟入面佢哋創出咗冷爵士樂呢種新嘅爵士樂風格。

1955年佢戒咗毒之後，7月喺羅德島參加新港爵士樂音樂節(Newport Jazz Festival)，由佢帶住一隊五重奏樂隊唱咗兩隻 Thelonius Monk嘅歌 《Round Midnight》同《Hackensack》大受好評，吸引咗哥倫比亞唱片公司制作人George Avakian垂青，簽咗唱片合約，Miles Davis因為咁而開始咗同哥倫比亞唱片公司三十年嘅合作關係。

1955年 Miles Davis 組成 Miles Davis Quintet樂隊，成員有高音色士風手 John Coltrane、鋼琴手 Red Garland、鼓手 Philly Joe Jones 同低音提琴手 Paul Chambers，以五重奏作為主要特色，後來重加到六重奏，出過《Round About Midnight》、《Miles Ahead》等等唱片。

### Kind of Blue（1959年到1964年）

1959年3到4月期間，Miles Davis 搵返佢隊六重奏樂隊同 Bill Evans 一齊錄咗隻唱片《Kind of Blue》，根據美國唱片工業協會（RIAA）紀錄，《Kind of Blue》喺銷售成績上最勁嘅爵士樂專輯（賣咗三百萬張）。

參考
--

拎
-

|  |  |
| --- | --- |
|  | 維基語錄收錄咗同呢篇文相關嘅摘錄：
**Miles Davis** |

* Miles Dewey Davis, Jr.
* 邁爾士戴維斯
* 引領潮流數十年的爵士樂大師 Miles Davis
* 時報名家檔案：村上春樹的網路森林－邁爾士戴維斯　醉情歌
* 耕者有其田：[簡介 Miles Davis]
| How to read a taxoboxHow to read a taxobox**尖葉木樨欖** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 木樨科 Oleaceae |
|
|
|
|
|
| 屬 | 木樨欖屬 *Olea* |
|
|
|
|
|
|
|
| 種 | **尖葉木樨欖 *O. ferruginea*** |
|

 |
|
| 二元學名 |
| ***Olea ferruginea***Royle |
|
|
|
|
|
|
|
|
|
|
|
|
|
|
|

**尖葉木樨欖**（粵拼：zim1 jip6 muk6 sai1 laam5；學名：*Olea ferruginea*）係木樨科木樨欖屬嘅常綠灌木或喬木仔，原產地喺中國嘅雲南、四川、廣西同印度嘅海拔600——2800米嘅森林入面。而家喺阿富汗、印度、克什米爾、巴基斯坦同中國嘅雲南、四川等地嘅海拔600——2,800米地區都可以見到佢。呢樖嘢大多數生喺森林同河邊嘅灌叢林入面。

形態
--

呢樖嘢嘅枝葉比較多，佢嘅細枝好似四邊形噉，而葉色方面，一年四季都係深綠色。喺春天出新葉嗰時變淡黃。

用途
--

呢種植物唔單止可以用嚟做觀景植物，重可以用嚟做藥都得。

### 藥用價值

呢樖嘢可以用嚟做藥，可以醫疴尿唔順暢同淋漓澀痛嘅功效。

相
-

* 
* 
* 
*

出面網頁
----

* 尖葉木樨欖 43577.com
* 尖叶木樨榄 中国花卉报
* 昆明植物研究所. 〈锈鳞木犀榄〉. 《《中国高等植物数据库全库》》. 中国科学院微生物研究所. 喺2009-02-26搵到.
**第7屆俄羅斯總統選舉**響2018年3月18號舉行。

背景
--

2017年9月18號，俄羅斯中央選舉委員會正式宣布2018年3月18號舉行新一屆總統選舉。而俄羅斯現任總統普京由2000年到而家已經間斷做過三屆總統，外界關注普京會唔會再連任。8月到訪布里亞特自治共和國嗰陣亦被人問佢會唔會參選嗰時回答話願意考慮。

2017年12月25號，選舉委員會就納瓦爾尼嘅參選資格進行投票表決，十三個委員入面，十二人投反對票，一人棄權，決定禁止納瓦爾尼參選。委員會話，納瓦爾尼曾經因為涉及詐騙案被定罪判監五年，雖然得到緩刑，但係唔符合參選資格。

2017年12月31號，納瓦爾尼由律師代表出庭聽取法院裁決，中央選舉委員會代表響庭上向法官解釋禁止納瓦爾尼參選嘅理據，法院認同選舉委員會嘅決定，認為納瓦爾尼唔符合參選資格，駁回佢嘅上訴。納瓦爾尼嘅代表律師表明會繼續向最高法院同憲法法院提出上訴，要求重新審視裁決，重會向歐洲人權法院申訴。納瓦爾尼之後響社交網站貼文，話法院支持選舉委員會嘅決定係意料中事，呼籲支持者繼續抗爭，杯葛選舉。

候選人
---

### 普京

六十五歲嘅普京2017年12月23號響莫斯科執政統一俄羅斯黨代表大會上闡述佢對俄羅斯現代化嘅願景同治國大計，佢話俄羅斯係一個擁有千年歷史嘅國家，但唔應該被當成係阿婆，一味以藥物紓緩痛楚，而係要對症下藥令國家返老還童，變得後生有活力。佢又承諾會打擊貪腐，增撥額外資源畀醫療同教育。普京今次將會以獨立候選人身分競逐連任，佢決定唔以統一俄羅斯黨名義參選，相信係想同黨內多名高層捲入貪腐醜聞劃清界線，不過佢仍然攞到黨嘅支持，民調亦話佢支持率高企，外界預料佢將可以順利連任。

### 俄羅斯共產黨

至於共產黨就宣布以新面孔取代黨內元老久加諾夫參選總統，由五十七歲嘅格魯季寧代表出選，佢係莫斯科附近一個士多啤梨農場負責人，共產黨期望以新人應戰可以爭取更多選民支持。

### 納瓦爾尼

納瓦爾尼因為年初被判侵吞款項罪成喪失參選資格批評委員會唔畀佢參選嘅決定有政治動機，企圖打壓反對派，剝奪數以百萬計嘅選民選擇權，表明會就裁決向法院提出上訴。之後佢發放預先錄影嘅片段，批評呢場選舉根本唔係真正嘅選舉，只有普京同由佢揀過嘅候選人先可以參加，呼籲支持者杯葛選舉。

### 索布恰克

而宣布參選挑戰普京嘅電視節目女主持索布恰克響2017年12月23號正式攞到政團「公民倡議」提名競逐總統，佢話支持同性婚姻合法化，重承諾爭取公民權益，包括民眾參與和平示威同集會嘅權利。三十六歲嘅索布恰克過去雖然曾公開批評克里姆林宮嘅經濟同外交政策，但就從未對普京個人作出批評。

民意調查
----

選前民調話，普京支持率去到七成，遠遠拋離其他七個候選人，預料可以輕鬆贏出，成功連任，問題只係投票率高低。2017年國會選舉投票率只係得四成七，係有史以嚟最低。

過程
--

由於俄羅斯國境橫跨多個時區，基於時差關係，成個投票將歷時廿二個鐘先結束。

爭議
--

### 谷高投票率爭議

為咗谷高投票率，除咗普京親自出馬呼籲選民投票，當局亦會推出一系列宣傳活動，包括向首次投票嘅年輕人送免費演唱會飛，同埋向年老選民提供癌症篩查，官方預計今次投票率有六成幾。不過有報道就話，當局擔心投票率太低影響選舉認受性，下令地方政府動員投票。而第四大城市葉卡捷琳堡市長、本身係反對派嘅羅伊茲曼透露，地方官員同公務員已經全部收到上級命令，必須確保投票率超過六成。

當地一個選舉監察組織話，近日收到員工投訴被迫投票嘅個案急增。有醫生透露佢同同事亦被院方強迫投票，除咗需要填表寫明會到邊個票站投票之外，重要交出兩個人名，承諾講掂對方去投票，唔係就會飯碗不保同連累埋上司。

結果
--

中央選舉委員會確認，普京響選舉入面得票去到七成六，遠遠拋離其他七個對手，總統任期會去到2024年。

後續
--

### 普京

2018年3月19號，普京贏出總統選舉之後嘅第二日，接見選舉入面嘅對手，重申會繼續同國際盟友對話，盡力化解分歧，同時會保護俄羅斯利益。佢強調唔會參與軍備競賽，將會減少國防開支，對西方國家嘅語氣比之前軟化，佢早排公布俄羅斯會研發一系列新型武器。同埋佢話冇打算修憲，取消只係連任一次總統嘅限制，重話佢自己唔會一直在位到一百歲。佢亦到克里姆林宮附近舉行嘅紀念克里米亞併入俄羅斯四周年音樂會，接受參加者祝賀，同在場超過三萬人發表講話，豪言佢哋注定會取得成功。普京又同中國習近平通電話，互相祝賀對方連任國家領導人。

### 歐洲安全與合作組織

今次選舉又被國際社會話唔公正同冇真正嘅競爭，監察選舉嘅歐洲安全與合作組織話，發現超過一千五百項選舉違規，官方公布嘅六成七投票率高估咗至少百分之十。有選舉監察義工發現，包括聽到選民走嗰陣提到錢、炒魷魚嘅字眼，亦有選民被威嚇同暴力對待。

### 納瓦爾尼

被禁止參選嘅反對派領袖納瓦爾尼，佢嘅團隊公開一批閉路電視片段，見到有站票工作人員將一搭搭選票塞入票箱，亦有人投完再投。

### 中央選舉委員會

中央選舉委員會就話接到嘅投訴比往年少，冇收到嚴重投訴。

分析
--

### 選前

有分析認為索布恰克參選會分薄反對派票源，有利普京選情，有聲音更質疑佢參選係由克里姆林宮一手策劃以增加選舉嘅認受性。

攷
-

1. 1 2  （繁體中文）俄總統選舉正式定於明年3月18日舉行2017.09.18 23:37，澳門電台，響2017年9月18號搵到。
2. 1 2  （繁體中文）俄選舉委員會拒反對派領袖參選，now新聞，響2017年12月26號搵到。
3. ↑  （繁體中文）俄最高法院駁回納瓦爾尼上訴，now新聞，響2017年12月31號搵到。
4. 1 2 3 4 5  （繁體中文）普京以獨立身分參選總統發表治國大計，now新聞，響2017年12月24號搵到。
5. 1 2 3 4  （繁體中文）俄總統大選　有選民投訴被迫投票，now新聞，響2017年3月19號搵到。
6. 1 2 3 4 5  （繁體中文）普京：無意跟西方國家軍備競賽，now新聞，響2017年3月19號搵到。

| * 睇
* 傾
* 改
俄羅斯 俄羅斯選舉 |
| --- |
| 總統選舉 | 
* 第1屆（1991年）
* 第2屆（1996年）
* 第3屆（2000年）
* 第4屆（2004年）
* 第5屆（2008年）
* 第6屆（2012年）
* 第7屆（2018年）
* 第8屆（2024年）

 |
| 下議院選舉 | 
* 第1屆（1993年）
* 第2屆（1995年）
* 第3屆（1999年）
* 第4屆（2003年）
* 第5屆（2007年）
* 第6屆（2011年）
* 第7屆（2016年）

 |
座標: 23°6′49.27″N 113°15′13.37″E﻿ / ﻿23.1136861°N 113.2537139°E﻿ / 23.1136861; 113.2537139

**長堤大馬路**（粵拼：coeng4 tai4 daai6 maa5 lou6）係中國廣東省廣州市一條主幹道，喺越秀區入面。成條馬路係東西走向，呢條馬路嘅東西兩邊都係沿江西路，成條馬路嘅樣好似有好細嘅弧度噉。

概要
--

全長892米，闊12米，3車道。凈係可以從東邊向西邊行。

史
-

1930年嘅長堤大馬路，喺嗰陣時係重未有新嘅填地，而圖入面嘅箭咀就係海珠公園入面嘅海珠石。
呢條馬路喺1920年嗰陣，中華民國廣州市政府就喺珠江邊起咗條堤壩，重整咗條路出嚟，就將呢條路嗌做「長堤大馬路」呢隻名。喺嗰陣時重係個新嘅商業區。入面曾經出現過「大三元酒家」、「大公餐廳」、「先施公司」、「海珠大戲院」呢啲名店。但係到咗20世紀底，喺長堤大馬路入面嘅大部份老字號嘅檔口冚唪唥都執嗮笠，重有啲係搬走咗添，搞到以前嘅一片繁華景都冇嗮。後嚟到咗2012年，廣州市政府就提出咗規劃，要重新旺返個長堤，恢復返以前老字號雲集嘅繁華景象。

經過嘅道路
-----

呢度啲路順序係從西去到東嚟排嘅，其中**加粗**咗嘅字係主幹道：

* **沿江西路**
* 海珠南路、新堤三橫路
* 新堤二橫路
* 新堤一橫路
* 靖海路
* **沿江西路**

特色
--

長堤呢度係以前廣州入面嘅其中一個繁華地帶，入面有好多間老字號酒家同埋百貨，而呢度都重有好多歷史建築，佢重喺成個廣州嘅老城區入面，騎樓保存得比較好嘅一條路。而家重有好多酒吧、卡拉OK、夜總會同埋遊戲機室呢啲娛樂場所，係廣州夜生活嘅其中一個熱門地區。

註
-

1. ↑  〈十年一覺長堤梦〉. 南方都市報. 2012-05-29. 原著喺2014-02-22歸檔. 喺2014-02-09搵到.
**Destroy Rebuild Until God Shows**（縮寫D.R.U.G.S.）係一個2010年成立密西哥後硬核搖滾樂團，同年二月發表首張同名作品。

概述
--

樂隊主要由Chiodos前主唱Cioig Owens同現任主唱Matt Good組成Youtube搖滾，From First First to Last。Craig Owens被趕出Ciodos之後，2009年底到2010年初之間形成。

2011年，佢話由John Feldman作為製片人創作首張專輯" DRUGS "。張專輯成為全美專輯排行榜上首次登上第26位。

成員
--

### 現任

Matt Good – 吉他手、鍵盤手、混音師、程式處理、合聲(2010-)
Nick Martin – 節奏吉他手、合聲(2010-)
Craig Owens – 主唱(2010-)
Tai Wright – 貝斯手、合聲(2012-)
Aaron Stern – 鼓手(2010-)

### 離團

Adam Russell – 貝斯手、合聲(2010-2012)

音樂作品
----

正規專輯

| 年分 | 專輯 | 發行 | 排行榜 |
| --- | --- | --- | --- |
| 告示牌200 | 聯合王國硬搖滾榜 | 聯合王國數位專輯榜 |
| 2011 | *D.R.U.G.S.* | Sire/Decaydance | 29 | 1 | 14 |
|

EP
* *Live From Hot Topic* (2011)

參考
--

1. ↑  "D.R.U.G.S. – Destroy Rebuild Until God Shows | Billboard.com". 原著喺2012年11月10號歸檔. 喺2018年12月3號搵到.
2. ↑  Adele's '21' Sells Over 350k to Top Billboard 200. Billboard.com, March 2, 2011.
3. ↑  〈存档副本〉. 原著喺2011年10月15號歸檔. 喺2018年12月3號搵到.

站外連結
----

* Official website
**澄母**（粵拼：cing4 mou5；中古漢語拼音：**dr**ing）係中古漢語聲母，屬舌音中嘅知組，係全濁聲母。呢個聲母接二、三等嘅韻母，同一、四等嘅定母互補。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
|  | 橙dreng、櫂drauh、宅drak | 馳drie，篆dryenx，滯dried，軸driuk |  |

擬音
--

對澄母嘅擬音分兩派，一派認爲佢係定母嘅顎化，擬爲/ȡ/，另一派認爲佢係定母嘅捲脷音，擬爲/ɖ/。

上古來源
----

對上古音嘅研究有個定論係古無舌上音，舌上歸舌頭，亦即澄母係分化自定母嘅。由於定一、四等同澄二、三等互補，係二、三等韻母嘅介音構成咗佢從定母分化嘅條件。

喺粵語嘅演變
------

澄母喺粵語清化、塞擦化，平仄送氣狀況各片粵語唔同，喺廣府粵語，平聲送氣（c），仄聲唔送氣（z）。對聲調嘅影響係，澄母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 長 | 宅 | 除 | 陳 | 趙 | 傳 | 茶 | 重 | 直 | 治 |
| driang | drak | drio | drin | drieux | dryen | dra | dryungx | drik | drih |
| coeng4 | zaak6 | ceoi4 | can4 | ziu6 | cyun4 | caa4 | zung6 | zik6 | zi6 |

調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母，z聲母源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，澄母屬捲脷音，如吳川話，澄母發[t͡sʰ]（吳川話嘅全濁聲母清化後一律送氣）。成個粵語，平捲分法係濟南型。

喺吳語嘅演變
------

澄母喺吳語繼續係濁音，但擦化，對應嘅吳拼係z。

喺普通話嘅演變
-------

澄母喺普通話歸入捲脷音，清化後送氣狀況同廣府粵語一樣，平聲送氣，讀ch，仄聲唔送氣，讀zh。唯有澤、擇字讀成平脷音，讀zé，不過擇字有白讀音，讀zhái，用喺「擇菜」呢個詞。

喺日文嘅演變
------

喺日文，澄母同定母一樣，吳音讀だ行（[d]／[d͡ʒ]／[d͡z]），漢音讀た行（[t]／[t͡ʃ]／[t͡s]）

喺韓文嘅演變
------

喺韓文，澄母二等同定母一等一樣，繼續係塞音，大多讀ㄷ，如茶讀다，少數送氣讀ㅌ，如濁讀탁；澄母三等同定母四等一樣，塞擦化，大多讀ㅈ ，如直讀직，少數送氣讀ㅊ，如蟲讀충。

喺越南文嘅演變
-------

喺越南文，澄母清化，讀tr，派入陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
潮爆大狀喺一套由香港無綫電視製作嘅時裝法律劇，喺2006年出街。套劇裡面有很多訴訟，下面就喺例子：

倪承坤不小心駕駛案
---------

> 
> 案件類別：刑事
> 控方：香港政府
> 辨方：倪承坤
> 被控違反：香港道路安全條例374條（第37條－危險駕駛，第56條－發生意外後不顧而去和沒有向警察報案），倪承坤否認所有控罪。
> 控方律師：蔣思庭大律師（代表香港律政處）
> 辨方律師：蔣文滔資深大律師
> 判處：罪名不成立
> 

### 案件背景

辨方倪承坤同一名女子喺夜晚嘅時候，因為希望避開娛樂記者，在街上面高速駕駛，撞到一個駕駛電單車嘅中國籍男子。

### 審訊過程

下面段文未譯好，歡迎你幫手。
蔣文滔以電單車司機冇睇清倪承坤嘅樣，同埋冇睇到倪承坤駕駛嘅私家車嘅車牌為理由，等法官判處倪承坤罪名唔成立。呢個係蔣文滔第31次訴訟不敗。

霸佔樓宇案
-----

> 
> 案件類別：民事
> 控方：倪承坤
> 辨方：沈詠梅 ，方劍蘭，余翠竹，錢美菊
> 控方律師：蔣文滔資深大律師
> 辨方律師：程志傑大律師（代表香港法律援助處）
> 判處：控方得直。辨方要搬出單位。
> 

### 案件背景

沈詠梅，方劍蘭，余翠竹，錢美菊在一棟戰前舊樓住咗好耐。舊樓由已故商人倪發先生擁有。而家，倪發先生嘅遺產繼承人倪承坤先生要四位當事人即刻搬出單位。

### 審訊過程

原本，香港的房地產法說明一個人喺人哋嘅產業居住12年，而原來嘅業主冇對產業執行擁有權嘅話，住喺嗰個產業嘅人可以利用逆權佔有嘅法律權利佔有產業。但係，蔣文滔後來搵到證據，顯示已故嘅倪發先生同余翠竹女士有唔正常嘅關係，同埋顯示倪發一直對呢棟舊樓執行擁有權。法官最後判倪承坤控告得直。呢個係蔣文滔第32次訴訟唔輸。

林家信襲警案
------

### 第一次審訊

> 
> 案件類別：刑事
> 控方：香港政府
> 辨方：林家信
> 被控違反：香港法例212條（第36條－意圖犯罪而襲擊或襲警等罪），林家信否認控罪。
> 控方律師：*沒有交代*
> 辨方律師：林家信（自辨）
> 判處：罪名成立。林家信不服，要求上訴。
> 

#### 案件背景

林家信，一名貨車司機，被警察控告於晚間時份襲擊一名警員。雖然林家信沒有受過高等教育和沒有任何法律經驗，他選擇自辨。

#### 審訊結果

林家信罪名成立，但林家信不服，選擇上訴。法官亦建議林家信在上訴期間別再自辨，請用一位律師。

### 第二次審訊

> 
> 案件類別：刑事
> 控方：香港政府
> 辨方：林家信
> 被控違反：香港法例212條（第36條－意圖犯罪而襲擊或襲警等罪），林家信上訴。
> 控方律師：*名字沒有交代，但是律師是一名女性律師*
> 辨方律師：蔣思庭大律師（代表香港法律援助處）
> 判處：罪名不成立。
> 

#### 審訊過程、結果

蔣思庭大律師指出，因為林家信在沒有任何法律經驗底下自辨，令到案件判決並不安穩。加上，因為在此案內被襲的警員不是軍裝警員，而是便衣警察，令到其他人不可以界定這些人是平民還是警察。最後，法官判處罪名不成立。

倪承坤襲擊案
------

> 
> 案件類別：刑事
> 控方：香港政府
> 辨方：倪承坤
> 被控違反：香港法例212條（第19條－傷人或對他人身體加以嚴重傷害），倪承坤否認控罪。
> 控方律師：袁定方大律師（代表香港律政處）
> 辨方律師： 蔣文滔資深大律師
> 判處：證據不足，撤消控告。
> 

 呢個表唔完整，歡迎**加料**。

|  |  |
| --- | --- |
| Stub icon | 呢篇**潮爆大狀描寫嘅訴訟**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**土地審裁處**（英文：**Lands Tribunal**）係香港司法機構之一，根據（香港法例第17章）《土地審裁處條例》而設立，有四位專業法官，包括由一名高等法院原訟法庭法官出任嘅土地審裁處庭長，同埋由三名區域法院法官出任嘅土地審裁處法官。審裁處重有兩位身為認可測量師嘅審裁處成員。庭長同法官可以單獨或會同審裁處成員審理案件，審裁處成員亦可以單獨審理案件。

司法管轄權
-----

土地審裁處具有司法管轄權，可以審理同判定以下幾大類案件：

### 收回管有權案件

土地審裁處有權力裁定業主根據（香港法例第7章）《業主與租客（綜合）條例》或普通法而提出嘅收回樓宇管有權申請。呢類申請，審裁處除咗可以作出收回管有權嘅命令之外，亦有權作出繳納租金同中間收益嘅命令，處置租客遺留喺樓宇內嘅任何財物，同根據違反租賃或分租租賃嘅條件作出支付損害賠償嘅命令。

### 建築物管理案件

土地審裁處有權力裁定建築物管理嘅爭議，包括有關（香港法例第344章）《建築物管理條例》同公契解釋同執行嘅爭議，委任或解散管理委員會，召開業主大會同委任管理人等事宜所引起嘅爭議。

### 補償案件

當政府因為進行公共發展而根據有關條例強制收返某啲人士嘅土地，或令到佢哋嘅土地減值，審裁處有權力裁定政府需要支付嘅補償款額。

### 強制土地售賣案件

多數份數業主根據（香港法例第545章）《土地（為重新發展而強制售賣）條例》為售賣土地作重新發展而提出申請，審裁處有權力作出裁定。

### 上訴案件

任何人士根據（香港法例第116章）《差餉條例》、（香港法例第515章）《地租（評估及徵收）條例》同（香港法例第283章）《房屋條例》提出上訴，審裁處有權力作出裁定。

土地審裁處喺行使司法管轄權嘅時候，具有同高等法院原訟法庭相同嘅權力，可以授予衡平法或普通法嘅補救同濟助。

出面網頁
----

* 香港司法機構- 土地審裁處

| * 睇
* 傾
* 改
香港 香港特別行政區司法機構 |
| --- |
| 擁有《香港基本法》最終解釋權嘅機關：全國人民代表大會常務委員會 |
| 最高法院 | 終審法院 |  |
| 高等法院 | 高等法院 上訴法庭 · 原訟法庭 |
| 地方法院 | 區域法院 |
| 裁判法院 | 

|  |  |
| --- | --- |
| 香港島 | 東區 少年法庭 · ~~西區~~ · ~~中央~~ · ~~銅鑼灣~~ |
| 九龍 | 觀塘 · 九龍城 少年法庭 · 西九龍 少年法庭 · ~~南九龍~~ · ~~新蒲崗 ~~·~~~~ ~~~~~~北九龍~~~~~~ |
| 新界 | 粉嶺 少年法庭 · 沙田 · 屯門 少年法庭 ~~荃灣~~ |

 |
| 專門裁判法庭審裁處 | 競爭事務 · *家事* · *少年* · 土地 · 勞資 · 小額錢債 · 淫褻物品 · 死因 |
**土地發展公司**，簡稱**土發公司**，係喺1988年根據《土地發展公司條例》成立嘅香港公營機構。目標係為咗重建市區，避免香港市區環境進一步惡化，以及改善舊區居民嘅居住環境。土發公司財政自負盈虧，但係後來因為財政問題拖慢重建項目進度，最終政府喺2002年將土發公司解散，改為成立市區重建局。

發展項目
----

土地發展公司由1988至2002年期間，一共完成咗15個項目（居仁閣屬於房協「市區改善計劃」，起好之後畀土發公司買咗嚟安置重建戶）。

| 項目名 | 地區 | 用途 | 合作發展商 | 現況 | 註 |
| --- | --- | --- | --- | --- | --- |
| 西港城 | 中西區 | 商業 | *無* | 存在 | 項目係活化計劃 |
| 中環中心 | 中西區 | 商業 | 長實 | 存在 |  |
| 新紀元廣場 | 中西區 | 商業 | 新世界 | 存在 |  |
| 高雅閣 | 中西區 | 住宅 | 新世界 | 存在 |  |
| 高雋閣 | 中西區 | 住宅 | 新世界 | 存在 |  |
| 皇后大道中152號 | 中西區 | 商業 |  | 拆咗 | 前身係仁人酒樓 |
| *居仁閣* | 中西區 | 住宅 | 房協 | 存在 | 原本係房協嘅「市區改善計劃」項目，土發公司後嚟買咗做安置重建戶嘅住宅 |
| 李節花園 | 灣仔區 | 住宅 | 新世界 | 存在 |  |
| 太源閣 | 灣仔區 | 住宅 |  | 存在 |  |
| 忻怡閣 | 灣仔區 | 住宅 |  | 存在 |  |
| 豉油街12號 | 油尖旺區 | 住宅 |  | 存在 | 市建局旗下安置重建戶嘅住宅 |
| 周大福商業中心 | 油尖旺區 | 商業 |  | 存在 |  |
| 銀城廣場 | 油尖旺區 | 商業 |  | 存在 |  |
| 園圃街雀鳥花園 | 油尖旺區 | 休憩 |  | 存在 |  |
| 東禧閣 | 九龍城區 | 住宅 |  | 存在 | 依家係東華三院出租住宅 |
| 曦華樓 | 深水埗區 | 住宅 |  | 存在 | 單身人士宿舍 |

展覽中心
----

1999年土發公司搬咗新辦公室之後，喺中環中心39樓嘅總部整咗個「土發公司展覽中心」，展覽中心分做五個展區，每區都以唔同主題同形式帶出舊區嘅生活實際情況，導致人口老化等嘅問題，包括用模型展示皇后街舊樓林立嘅環境，仿照舊建築「籠屋」入面嘅惡劣環境重現眼前，講述土地發展公司自成立後進行嘅市區重建研究同埋以劇場加埋錄影帶嘅形式帶出市區重建設點樣改善舊區居民環境，並且改善社區。

土發公司認為，唯有將籠屋的居住環境呈現喺參觀者眼前，先可以令佢哋了解喺香港繁榮背後，仍然存在居住問題，對生活無憂嘅下一代嚟講係好好嘅教材。

參考
--

1. ↑  〈香港巿區更新的成就與挑戰〉 (PDF).`{{cite web}}`: CS1 maint: url-status (link)
2. ↑  土發展覽中心 模擬舊區環境 「籠屋」生活 中環重現，香港經濟日報 ( 1999-05-10)
香港市民喺旺角慶祝天后寶誕西貢天后古廟**天后誕**，或者寫做**天后𧩙**、**天后旦**，又叫**天后寶誕**、**馬祖誕**、**天后娘娘聖誕**等，係天后嘅寶誕。嚮三月廿三舉行[1]。天后誕係唔少唐人地方嘅大節，尤其係靠海為生嘅人，例如水上人咁。

祝誕
--

### 南粵

民間信奉天后係護海女神，漁民同疍家人信得最多，沿海沿江因而有唔少天后宮。每年三月二十三日係天后誕，各地有祭祀活動。如三水縣西南鎮及汕頭等地嘅天后廟，舊時每隔三、五年都會打醮、擺會。共和國後逐漸被廢，但重有唔少人去參拜。汕頭市信眾呢日多會炒麵條，買埋啲鹵鵝肉。南澳島嘅漁民崇奉媽祖，呢日家家戶戶就會**做媽生**，唔出海，聚埋廟前睇大戲。

#### 廣州

舊俗廣州疍家人係會過呢個大節，村入邊有天后廟嘅都會打醮慶賀[2]。舊日河南（海珠區）沙園一帶最墟冚，迎神出遊時好鬼多人。呢個鄉雖冇天后廟，但有天后像。每年誕前必求神**問杯**，占卜到邊個街就送神像去渠度嘅公所或祠堂供奉。誕日一迎一送，各街都會出儀仗、樂手，或舞獅舞龍，去各村度巡行。各村當其時會喺村口、祠堂備好祭品迎神駕。各家亦會擺埋香花祭品，等到天后像經過陣就燒爆竹。一連三日做神功戲，訪客亦住埋三日，慶賀一番。

#### 香港

天后誕一般慶祝程序由天后誕嘅前夕開始，嚮傍晚開始還神、還花炮；子時過後各村村代表會嚮天后廟上頭炷香、拜神，然後有一啲儀式好似『喊禮』、『讀祝文』等。喺天后誕正日，各花炮會龍獅隊同表演團體喺天后廟前面集合。喺慶祝表演完後，龍獅隊會繼續去天后廟參神。最後，舉行隆重嘅抽炮儀式。

由於香港以前係漁村，而相傳天后會保佑他們海上平安，所以天后係香港同南中國沿岸省份常見供奉嘅神靈。每年天后寶誕都有好多善男信女匯集到各個天后廟慶祝。香港至今最少有40座天后廟，當中最古老嘅就係建於公元1266年嘅天后廟有西貢嘅佛堂門大廟。每年嘅天后誕會有多至5萬名信眾參拜，有啲賀誕人士會喺帆船同駁船上掛滿色彩繽紛嘅旗幟。元朗嘅大樹下天后廟又係好出名嘅，每年元朗嘅漁民團體、體育會、宗親會等會派出飄色、樂手同其他表演者參加會景巡遊至天后廟。

嚮天后誕慶典眾多嘅傳統活動中，「抽花炮」可算係最有特色。香港掌故家蕭國健博士表示，一般花炮共設三十座，當中「第三炮」除咗象徵「丁財兩旺」，重據講係最靈嘅一個，所以有「炮王」稱號。另外，據講以往曾有兩名村代表同時搶到「第一炮」，後來為咗平息風波，特設「第一壹炮」作為抽用，而「第一炮」就成為鎮壇副炮。 

天后誕時，村民除咗舞龍舞獅、朝拜天后、出會、巡遊外，還舉行盛大嘅盆菜宴。盆菜係香港獨特嘅傳統菜式。傳統盆菜以木盆盛載，材料就一層疊一層嘅排放。不過，為咗可以食到熱騰騰嘅盆菜，現今盛載嘅器皿都以銅盆同梓盆代替笨重嘅木盆。

註
-

1. ↑  《廣經堂通勝》
2. ↑  廣州市志·社會卷

睇埋
--

* 天后廟

出面網頁
----

* 元朗天后寶誕會景巡遊 2006
* 沙頭角‧天后寶誕
* 香港自遊 樂嚮18區
* 天后誕
《**刑偵日記**》（英文：**Murder Diary**），係香港電視廣播有限公司同優酷合拍同製作嘅時裝驚慄電視劇，以美劇形式拍攝，由惠英紅、王浩信、姜皓文、袁偉豪、黃智雯、黎諾懿同王敏奕領銜主演，並由戴祖儀、陳煒、菊梓喬、連詩雅同馬貫東聯合演出，編審朱鏡祺同劉小群，監製關樹明。

呢套劇喺2020年5月頭開拍，同年8月尾煞科。2021年6月15號8:00pm喺優酷、myTV Gold、TVB Anywhere 同 Astro GO首播；6月28號起9:30pm喺翡翠台播出；7月19號-22號起因為播奧運而延遲到10:00pm播出；7月23號起延遲到10:15pm播出。宣傳口號係「年度心寒之作」。

呢套劇係2020年香港國際影視展十一部推介劇集之一同2021無綫節目巡禮十四部劇集之一。

故仔大綱
----

呢套劇圍繞唔同心理病患者，講述一段段意想不到、笑中有淚、懸疑驚慄嘅故事。人與人之間嘅相遇，總有原因，唔係恩賜，就係教訓......

楊碧芯（惠英紅飾）飽受精神分裂困擾，差啲害咗自己個仔葉勁峰（王浩信飾）。勁峰驚嚇過度，竟然解離出體弱但係窩心嘅次人格——朱璣。朱璣苦讀成筆跡同心理剖繪專家，幫身手了得嘅勁峰成為快活臥底，仲將一個犯罪集團連根拔起。

不過，接踵而至嘅奇案竟然令勁峰成為殺人疑犯，亦令到細妹葉朗晴（戴祖儀飾）受到驚嚇而失常。碧芯當年留低子女不顧而去，為咗補償同贖罪，屈就做病院助理去保護個女，但係同勁峰心結難解......

雙重人格嘅勁峰，被啱啱醫好躁鬱症嘅「刑偵之父」聶山（姜皓文飾）賞識，招攬加入特案組，同精神科醫生韋睿傑（袁偉豪飾）、拆彈警花游雁星（黃智雯飾）、法醫人類學家方菀芊（王敏奕飾）一齊惡鬥種種心理偏差嘅高智慧罪犯，偵破多單驚慄懸案。

演員表
---

### 主要演員

|  |  |  |
| --- | --- | --- |
| **演員** | **角色** | **暱稱／關係** |
| **惠英紅** | **楊碧芯** | 精神病院助理有精神分裂葉勁峰、葉朗晴嘅媽媽 |
| **王浩信** |
| **葉勁峰**（主人格） | **勁峰**重案組臥底警員／特案組組員有多重人格楊碧芯嘅仔葉朗晴嘅哥哥江政勳嘅下屬兼被佢針對同方菀芊有感情線 |
| **朱　璣**（次人格） | 筆跡專家／犯罪心理學家／小說作家／特案組專家顧問韋睿傑嘅好朋友，之後反面對游雁星情深一片，同佢有一段虐戀江政勳嘅情敵兼被佢針對 |
| **Matt**（原人格） | 14歲嘅葉勁峰，沉睡咗十七年海藍失散多年嘅好朋友 |
| **姜皓文** | **聶　山** | **聶Sir**重案組警司／特案組負責人，有「刑偵之父」嘅美譽梁日思嘅老公，因為佢嘅失蹤而一度有躁鬱症江政勳嘅上司，同佢亦敵亦友 |
| **袁偉豪** | **韋睿傑** | **Dr. Wai、韋醫生**精神科醫生／犯罪心理學家／特案組專家顧問朱璣嘅好朋友，之後反面葉朗晴嘅心理醫生兼暗戀對象 |
| **黃智雯** | **游雁星** | **Madam 星、雁星**爆炸品處理課炸彈處理主任兼「Number One」拆彈員／高級督察／特案組組員江政勳嘅女朋友，之後分手同朱璣有一段虐戀 |
| **黎諾懿** | **江政勳** | **江Sir**重案組總督察／特案組負責人聶山嘅下屬，同佢亦敵亦友葉勁峰嘅上司兼針對佢游雁星嘅男朋友，之後分手，但係對佢念念不忘朱璣嘅情敵兼針對佢 |
| **王敏奕** | **方菀芊** | **菀芊**法醫人類學家／特案組專家顧問張曉蔓嘅師妹同葉勁峰有感情線 |

### 其他演員

|  |  |  |
| --- | --- | --- |
| **演員** | **角色** | **暱稱／關係** |
| **戴祖儀** | **葉朗晴** | **朗晴**大學生楊碧芯嘅女葉勁峰嘅細妹因為受驚精神失常而要住精神病院韋睿傑嘅心理病人兼暗戀佢 |
| **陳　煒** | **梁日思** | 聶山嘅亡妻 |
| **菊梓喬** | **海　藍** | 小說網站編輯Matt嘅失散多年嘅好朋友 |
| **連詩雅** | **張曉蔓** | **Dr. Cheung**法醫人類學家／法醫昆蟲學家方菀芊嘅師姐 |
| **馬貫東** | **姜耀坤** | **阿坤**重案組警員／特案組組員江政勳嘅下屬 |

攷
-

1. ↑  〈《刑偵日記》實力派演員大鬥戲 - TVB Weekly〉.